Author: Hmírová
Last saved by: vavrovm
Company: MU

Vyhodnotenie medzirezortného pripomienkového konania

Migračná politika Slovenskej republiky s výhľadom do roku 2020

Spôsob pripomienkového konania | 13.  7. – 26.  7.  2011 (bežný postup)
Počet vznesených pripomienok, z toho zásadných | 135 /61
Počet vyhodnotených pripomienok | 135
Počet akceptovaných pripomienok, z toho zásadných | 51/26
Počet čiastočne akceptovaných pripomienok, z toho zásadných | 18/12
Počet neakceptovaných pripomienok, z toho zásadných | 66/23
Rozporové konanie (s kým, kedy, s akým výsledkom) | Rozporové konania na expertnej úrovni v čase od 2. 8. 2011 – 8. 8. 2011 s ÚV SR, MŠVVŠ SR, MH SR, MPSVR SR, MPRV SR, MF SR, so splnomocnencom vlády SR pre vedomostnú ekonomiku, Úradom pre Slovákov žijúcich v zahraničí, ZÚ UNHCR na Slovensku, Medzinárodnou organizáciou pre migráciu (IOM); rozporové konania na ministerskej úrovni s MF SR – 22. 8. 2011, s MPSVR SR – 23. 8. 2011,  so ZÚ UNHCR na Slovensku – 23. 8. 2011, so splnomocnencom vlády SR pre vedomostnú ekonomiku – 24. 8. 2011. Všetky rozpory boli odstránené.
Počet odstránených pripomienok | 61
Počet neodstránených pripomienok | -

Sumár vznesených pripomienok podľa subjektov:

Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Ministerstvo spravodlivosti Slovenskej republiky | | | | x
2. | Ministerstvo financií Slovenskej republiky | 10 (5o,5z) | | |
3. | Ministerstvo kultúry Slovenskej republiky | | | x |
4. | Ministerstvo hospodárstva Slovenskej republiky | 1 (0o,1z) | | |
5. | Ministerstvo dopravy, výstavby a regionálneho rozvoja Slovenskej republiky | | | x |
6. | Ministerstvo pôdohospodárstva a rozvoja vidieka Slovenskej republiky | 3 (2o,1z) | | |
7. | Ministerstvo obrany Slovenskej republiky | 3 (3o,0z) | | |
8. | Ministerstvo zahraničných vecí Slovenskej republiky | 5 (5o,0z) | | |
9. | Ministerstvo práce, sociálnych vecí a rodiny Slovenskej republiky | 20 (10o,10z) | | |
10. | Ministerstvo životného prostredia Slovenskej republiky | | | x |
11. | Ministerstvo školstva, vedy, výskumu a športu Slovenskej republiky | 2 (1o,1z) | | |
12. | Ministerstvo zdravotníctva Slovenskej republiky | | | x |
13. | Úrad vlády Slovenskej republiky | 3 (0o,3z) | | |
14. | Štatistický úrad Slovenskej republiky | | | x |
15. | Podpredseda vlády SR pre ľudské práva a národnostné menšiny | 12 (12o,0z) | | |
16. | Konfederácia odborových zväzov Slovenskej republiky | | | | x
17. | Asociácia zamestnávateľských zväzov a združení Slovenskej republiky | | | x |
18. | Republiková únia zamestnávateľov | | | | x
19. | Centrum pre medzinárodnoprávnu ochranu detí a mládeže | | | | x
20. | Združenie miest a obcí Slovenska | | | | x
21. | Únia miest Slovenska | | | | x
22. | Bratislavský samosprávny kraj | 1 (1o,0z) | | |
23. | Nitriansky samosprávny kraj | | | | x
24. | Prešovský samosprávny kraj | | | | x
25. | Slovenský červený kríž | | | | x
26. | Trenčiansky samosprávny kraj | | | | x
27. | Trnavský samosprávny kraj | 1 (1o,0z) | | |
28. | Žilinský samosprávny kraj | | | x |
29. | Banskobystrický samosprávny kraj | | | | x
30. | Košický samosprávny kraj | | | | x
31. | Úrad pre Slovákov žijúcich v zahraničí | 6 (0o,6z) | | |
32. | Slovenská humanitná rada | | | | x
33. | Medzinárodná organizácia pre migráciu  (IOM) | 47 (30o,17z) | | |
34. | Úrad Vysokého komisára OSN pre utečencov v Slovenskej republike | 16 (3o,13z) | | |
35. | Ústredie práce, sociálnych vecí a rodiny | | | x |
36. | Protimonopolný úrad Slovenskej republiky | | | x |
37. | Národný bezpečnostný úrad | | | x |
38. | Slovenská informačná služba | | | x |
39. | Splnomocnenec vlády SR pre vedomostnú ekonomiku | 5 (1o,4z) | | |
40. | Sociálna poisťovňa | | | x |
41. | Odbor vládnej agendy Úradu vlády SR | Pripomienky sa nevyhodnocujú.
42. | Verejnosť | Pripomienky sa nevyhodnocujú.
| SPOLU | 135 (74o,61z) | 0 (0o,0z) | 12 | 13

Vyhodnotenie vecných pripomienok je uvedené v tabuľkovej časti:

Subjekt | Číslo pripomienky | Text pripomienky | Typ | Vyh. | Spôsob vyhodnotenia

Ministerstvo školstva, vedy, výskumu a športu SR

1.

K návrhu uznesenia vlády SR bod B.2 
Vzhľadom na termín predkladania materiálu na rokovanie vlády odporúčame posunúť termín plnenia úlohy, t.j. rozpracovania migračnej politiky do akčných plánov na podmienky príslušných rezortov aspoň do 30. novembra 2011.

O

A

2.

Vlastný materiál kapitola 1. Legálna migrácia, str. 3 
Úloha "zameranie sa na kontrolu predkladaných dokladov a odhaľovanie falzifikátov, zefektívnenie činnosti strediska na uznávanie dokladov o vzdelaní ministerstva školstva a aktívne zapájanie konzulárnych úradov Slovenskej republiky do tohto procesu". V tejto súvislosti žiadame objasniť v čom je súčasná činnosť Strediska na uznávanie dokladov o vzdelaní neefektívna a teda v čom sa má zefektívniť. Sme toho názoru, že efektívnosť strediska zodpovedá súčasnému personálnemu, materiálnemu a technickému zabezpečeniu. Súčasne žiadame objasniť úlohu strediska pri odhaľovaní falzifikátov dokladov o vzdelaní, resp. uviesť to ako samostatný bod a vyjasniť, kto má odhaľovanie zabezpečovať.

Z

A

Na základe rozporového konania zo 4. 8. 2011 bol text upravený. Rozpor bol odstránený.

Ministerstvo hospodárstva SR

3.

K návrhu uznesenia vlády SR 
Žiadame z bodu B.2., B.3. a B.5 vypustiť zo zodpovednosti ministra hospodárstva. Odôvodnenie: MH SR nevyplývajú zo zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov žiadne kompetencie, v zmysle ktorých by mohlo definovať a následne rozpracovať priority súvisiace s riešením problematiky migrácie a integrácie cudzincov do konkrétnych úloh. Pokiaľ ide o rozpracovanie Koncepčných zámerov migračnej politiky (časť 4. Riadená migrácia – aktívna migračná politika), schválené uznesením vlády SR č. 67/2011, boli zo strany MH SR požiadaní všetci zahraniční investori o vyjadrenie k možnosti zamestnania pracovnej sily z tretích krajín. Väčšina oslovených investorov neplánuje vôbec v budúcom období zamestnávať pracovníkov z tretích krajín s tým, že voľné pracovné pozície plánujú obsadzovať osobami voľnými na trhu práce Slovenskej republiky. Vzhľadom na uvedené považujeme úlohy v bode B.2. , B.3. a B.5 pre MH SR za bezpredmetné.

Z

N

Na základe rozporového konania zo 4.8.2011 MH SR na pripomienke ďalej netrvá. Rozpor bol odstránený.

Ministerstvo obrany SR

4.

Migračná politika v kontexte členstva Slovenskej republiky v Európskej únii 
V 3. odseku presne rozlišovať a následne so 4. odsekom navzájom zosúladiť charakter dokumentov, na ktorý sa text odvoláva; (na jednej strane politicky záväzné dokumenty Európskej rady, ktoré vymedzujú všeobecné politické smerovanie EÚ - Európsky pakt o prisťahovalectve a azyle, Štokholmský program a Globálny prístup k migrácii, na druhej strane medzinárodná zmluva Zmluva o fungovaní Európskej únii, ktorou je SR viazaná a z ktorej jej vyplývajú medzinárodné záväzky). Dokumenty označované ako strategické nepredstavujú ani "sčasti právne záväzky". Naopak, z medzinárodnoprávneho dokumentu - Zmluvy o fungovaní Európskej únie - pre SR medzinárodné záväzky vyplývajú.

O

A

| 5. | K časti 1. Legálna migrácia, ods. 3 Štokholmský program - nie je právny akt EÚ. | O | A |

6.

K časti 6. Medzinárodná ochrana , migrácia a rozvoj, ods. 4 
Uviesť oficiálne názvy dohovorov: Dohovor o právnom postavení utečencov, podpísaný 28. júla 1951 v Ženeve, Protokol týkajúci sa právneho postavenia utečencov, podpísaný 31. januára 1967 v New Yorku.

O

N

Názvy dokumentov sú v súlade s terminológiou používanou v Slovenskej republike.

Úrad vlády SR

7.

Úvod 
Navrhujeme doplniť, že migračná politika je v oblasti legálnej migrácie v súlade s koncepčným dokumentom Minerva 2.0 – Slovensko do prvej ligy. Zdôvodnenie: Minerva 2.0 je strešný dokument, ktorý by mali ďalej špecifikovať rezortné stratégie.

Z

A

Na základe rozporového konania 
zo 4. 8. 2011 text bol upravený v časti 
1. Legálna migrácia. Rozpor bol odstránený.

8.

časť 2 
V časti číslo 2 Integrácia, v predposlednej odrážke na konci pred čiarkou navrhujeme doplniť nasledovný text: ”tak aby sa urýchlil proces integrácie, zjednodušili a stransparentnili sa procesy vedúce k udeleniu trvalého pobytu a slovenského občianstva.” 
Zdôvodnenie: Urýchlenie udelenia štátneho občianstva zabezpečí zosúladenie slovenskej legislatívy s Dohovorom Rady Európy o občianstve, keďže súčasná lehota na udelenie slovenského občianstva je v rozpore s týmto Dohovorom. Zároveň možnosť rýchlej integrácie do slovenského systému zvýši motiváciu a možnosť cudzincov sa integrovať, keďže budú mať jasnú víziu možnosti normálne žiť na Slovensku. Naopak pokiaľ systém marginalizuje a vytláča cudzincov tak je logické, že títo sa uzatvárajú do vlastných komunít, kde si budujú paralelné sociálne siete, ktoré im zabezpečia podporu a pomoc, ktorú inak vykonáva štát. Toto potom vedie k oddeleniu cudzincov od väčšinovej spoločnosti a tiež k ilegalite.

Z

A

Na základe rozporového konania zo 4. 8. 2011 text bol upravený

9.

časť 7 
V časti číslo 7: Inštitucionálne zabezpečenie, pred predposlednou vetou tretieho odstavca navrhujeme vložiť novú vetu v nasledovnom znení: “INÚ bude zároveň pravidelne vyhodnocovať implementáciu migračnej politky (t.j. identifikovanie prekážok príchodu legálnych migrantov, problémy v integrácii migrantov a pod.) a na základe týchto analýz bude v spolupráci so všetkými zainteresovanými rezortmi a organizáciami prehodnocovať nastavenie migračnej politiky tak aby čo najlepšie reflektovala meniacu sa situáciu v oblasti migrácie.” Zdôvodnenie: Migrácia je živý a stále sa meniaci fenomén, tak ako aj situácia na Slovensku. Z tohto dôvodu kvalitná migračná politika musí byť v pravidelných intervaloch analyzovaná a adaptovaná na zmeny. Len takto bude možné mať migračnú politiku reagujúcu na aktuálne potreby Slovenska.

Z

A

Na základe rozporového konania zo 4. 8. 2011 text bol upravený.

Ministerstvo financií SR

10.

Návrh uznesenia vlády SR: 
Body B.2., B.3. a B.5. V bodoch B.2., B.3. a B.5. žiadame vypustiť zo zoznamu zodpovedných osôb podpredsedu vlády a ministra financií SR. Odôvodnenie: Ministerstvo financií SR plnilo úlohy, ktoré mu vyplynuli z bodu B.2. uznesenia vlády SR č. 67/2011 zo dňa 2. 2. 2011 ku koncepčným zámerom migračnej politiky SR na obdobie rokov 2011 – 2015 s termínom plnenia do 31. marca 2011. Zároveň k tomuto termínu odpočtovalo úlohu ako splnenú. Z tejto skutočnosti je potrebné v materiáli vychádzať a tomu prispôsobiť a aktualizovať úlohy, ktoré majú jednoznačne vychádzať z migračnej politiky do roku 2020. Ako z materiálu vyplýva, návrh migračnej politiky do roku 2020 sa síce plní na základe uznesenia vlády SR č. 67/2011, ale bodu B.1. Z uvedeného dôvodu navrhujeme v migračnej politike do roku 2020 jasne definovať a uviesť úlohy, ktoré musí Slovenská republika v tomto období plniť.

Z

N

Na základe rozporového konania z 22. 8. 2011 MF SR na pripomienke ďalej netrvá. Rozpor bol odstránený.

11.

Návrh uznesenia vlády SR: 
Bod D.1. Odporúčame ponechať pôvodné znenie bodu B.4. uznesenia vlády SR č. 11 z 12. januára 2005 „zriadiť pracovnú komisiu na zabezpečenie koordinácie postupov súvisiacich s plnením úloh a činností vyplývajúcich z koncepcie zo zástupcov Úradu vlády SR, Ministerstva vnútra SR, Ministerstva zahraničných vecí SR, Ministerstva spravodlivosti SR, Ministerstva práce, sociálnych vecí a rodiny SR, Ministerstva zdravotníctva SR, Ministerstva školstva SR, Ministerstva financií SR, Štatistického úradu SR, Úradu Vysokého komisára OSN pre utečencov, Medzinárodnej organizácie pre migráciu a Slovenského helsinského výboru“, ktoré sa v bode D.1. návrhu uznesenia k Migračnej politike SR s výhľadom do roku 2020 zrušuje. Odôvodnenie: Problém migračnej politiky do roku 2020 bude potrebné riešiť spoluprácou v pracovnej komisii a Ministerstvo financií SR nevidí dôvod na vytvorenie Imigračného a naturalizačného úradu.

O

N

Pracovná komisia na zabezpečenie koordinácie postupov súvisiacich s plnením úloh a činností vyplývajúcich z koncepcie bola nahradená Riadiacim výborom pre migráciu a integráciu cudzincov schváleného uznesením vlády SR č. 467 z 24. 6. 2009.

| 12. | Vlastný materiál: Strana 1, časť „Cieľ a princípy migračnej politiky“, tretí riadok Žiadame doplniť za slovami „hraničných kontrol“ slová „pri pohybe osôb“. | Z | A | Na základe rozporového konania zo 4. 8. 2011 bol text upravený. Rozpor bol odstránený.

13.

Vlastný materiál:
Str. 2, časť „2. Integrácia“, druhý odsek, štvrtý riadok Navrhujeme doplniť z akej Koncepcie migračnej politiky Slovenskej republiky strategický dokument vychádzal, resp. akým uznesením vlády SR bola táto koncepcia prijatá.

O

A

14.

Vlastný materiál:
Str. 5, časť „4. Nelegálna migrácia, návraty a obchodovanie s ľuďmi“, prvý odsek, štvrtý riadok Navrhujeme opatrenia preventívneho a represívneho charakteru v materiáli konkretizovať a sprehľadniť. Na str. 6 je potrebné doplniť aspoň významné dokumenty, ktorými je SR viazaná a z ktorých sa vychádza v migračnej politike do roku 2020. Taktiež žiadame doplniť úlohu opatrení, na základe ktorých bude možné efektívne predchádzať nelegálnemu únosu najmä detí.

O

N

Konkretizácia opatrení bude  predmetom akčných plánov.

15.

Vlastný materiál:
Str. 7, časť „5. Ochrana hraníc“ Žiadame rozpracovať úlohy, ktoré je potrebné plniť v súvislosti s ochranou vonkajších hraníc a bližšie identifikovať úlohy súvisiace s pohybom osôb. Ide o určenie zodpovednosti za plnenie úlohy za rezort Ministerstva vnútra SR a Ministerstva financií SR. Ministerstvo vnútra SR rozpracovalo už viacero materiálov týkajúcich sa kontroly pohybu osôb, najmä na hraniciach (napr. kontrola hraníc, rozpracovanie úloh schengenského acquis a iné), do ktorých poskytlo Ministerstvo financií SR podklady (napr. Národný plán riadenia ochrany štátnych hraníc Slovenskej republiky, Schengenský akčný plán na roky 2011 – 2013). Pri rozpracovaní migračnej politiky do roku 2020 odporúčame vychádzať aj z týchto materiálov.

Z

N

Na základe rozporového konania zo 4. 8. 2011  MF SR na pripomienke ďalej  netrvá. Rozpor bol odstránený.

| 16. | Vlastný materiál: V materiáli odporúčame uviesť zdroje financovania migračnej politiky vrátane konkrétneho uvedenia fondov EÚ, z ktorých sa má financovať. | O | A |
| 17. | Vlastný materiál: V materiáli odporúčame doplniť zoznam použitých skratiek. | O | A |

18.

Vlastný materiál:
Vplyvy na rozpočet verejnej správy Doložku vybraných vplyvov je potrebné prepracovať v súlade s nasledujúcimi pripomienkami: 
Analýza vybraných vplyvov je vypracovaná iba za Ministerstvo vnútra SR, ale migračná politika sa týka aj ďalších subjektov verejnej správy, preto je potrebné analýzu vplyvov vypracovať za všetky dotknuté subjekty verejnej správy v súlade s Jednotnou metodikou na posudzovanie vybraných vplyvov. 
Vo všetkých tabuľkách analýzy vplyvov sú chybne uvedené jednotlivé roky. V súlade s § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov majú byť uvedené predpokladané finančné dôsledky na rozpočet verejnej správy na bežný rok a na tri nasledujúce rozpočtové roky. V tabuľke č. 4 sa v roku 2012 uvádzajú nedaňové príjmy v sume 52 500 EUR. Uvedenú sumu žiadame doplniť aj do tabuľky č. 1, pričom je potrebné vysvetliť, o aké príjmy ide, a objasniť, či tieto príjmy vzniknú len v roku 2012 alebo aj v ďalších rokoch. V nadväznosti na uvedené je potrebné upraviť tabuľky č. 1 a č. 4. Údaje v tabuľke č. 2 je potrebné zosúladiť s údajmi v tabuľke č. 1. Zároveň je potrebné zosúladiť údaje v tabuľke č. 5 s údajmi v tabuľkách č. 1 a č. 2 (suma bežných výdavkov nemôže byť vyššia ako suma výdavkov verejnej správy celkom), pričom je potrebné vysvetliť, z akého dôvodu dochádza k nárastu bežných výdavkov v rokoch 2013 – 2015 oproti roku 2012. 
Žiadame vypracovať tabuľku č. 6 v súlade s Jednotnou metodikou na posudzovanie vybraných vplyvov.

Z

A

Na základe rozporového konania zo 4. 8. 2011 pripomienka bola akceptovaná. Rozpor bol odstránený.

19.

Vlastný materiál:
Vplyvy na informatizáciu spoločnosti Žiadame doplniť do doložky vplyvov analýzu vplyvov na informatizáciu spoločnosti. Odôvodnenie: V kapitole č.7 „ Inštitucionálne zabezpečenie“ je definovaný cieľ vytvoriť Imigračný a naturalizačný úrad SR, ktorý v rámci výkonu činnosti štátnej správy zabezpečí komplexné činnosti súvisiace s legálnym vstupom cudzinca na naše územie. Zriadenie Imigračného a naturalizačného úradu si vyžiada zabezpečenie kompatibility a prepojenia informačných systémov, ktoré súvisia s priamou prepojenosťou agend organizačných celkov podieľajúcich sa na realizácii migračnej politiky Slovenskej republiky. Taktiež v kapitole č.1 „Legálna migrácia“ sa navrhuje zefektívnenie procesov vydávania víz a povolení na pobyt prostredníctvom zlepšenia koordinácie práce s využitím informačných a komunikačných technológií. Ďalej je navrhnuté zlepšovanie a zefektívňovanie zberu a spracovania dát o trhu práce a ich sprístupnenie odbornej verejnosti i občanom, zabezpečenie previazanosti databázy pobytovej registrácie s databázou registrácie daňových úradov, sociálneho a zdravotného poistenia a úradov práce, sociálnych vecí a rodiny. Navrhuje sa tiež vytváranie informačno-konzultačných centier pre migrantov na zlepšenie ich prístupu k informáciám o vstupe a pobyte, životných a pracovných podmienkach prostredníctvom imigračných portálov, webových (viacjazyčných) stránok zainteresovaných rezortov. Dôvodom nevznesenia uvedenej pripomienky v rámci predbežného pripomienkového konania (PPK) je pozmenená podoba materiálu predloženého do PPK oproti MPK.

Z

A

Na základe rozporového konania zo 4. 8. 2011 pripomienka bola akceptovaná. Rozpor bol odstránený.

Ministerstvo pôdohospodárstva a rozvoja vidieka SR

20.

Vlastný materiál 
V bode 2 odrážke 9 žiadame pre nízko kvalifikovaných migrantov nahradiť spojenie „slovenského jazyka“ spojením „niektorého z oficiálnych jazykov EÚ“ Zdôvodnenie: Podmienka len slovenského jazyka je príliš obmedzujúca a pravdepodobne by zastavila migráciu do SR v tejto skupine migrantov.

Z

N

Na základe rozporového konania z 5. 8. 2011 bolo navrhnuté nové znenie, s ktorým MPRV SR súhlasilo. Rozpor bol odstránený.

21.

Vlastný materiál 
v bode 4 v prvej odrážke na str. 7 (posilňovanie kontrolných mechanizmov na kontrolu monitorovania pracovných agentúr ponúkajúcich zamestnanie v zahraničí) odporúčame zvážiť potrebu zvýšenej regulácie.

O

N

MV SR trvá na pôvodnom znení.

22.

Vlastný materiál 
vzhľadom k tomu, že materiál má negatívny vplyv na rozpočet verejnej správy, žiadame uviesť výšku predpokladaných požiadaviek na štátny rozpočet súvisiacich s realizáciou opatrení v rámci migračnej politiky.

O

A

Ministerstvo zahraničných vecí SR

23.

Vlastný materiál 
Str. 2, odsek „Európska únia prijala v ostatných rokoch niekoľko nových strategických dokumentov, ktoré určujú jej politiku v tejto oblasti, a ktoré je nevyhnutné brať na zreteľ pri formulovaní národnej migračnej politiky a byť aktívnym v procese ich implementácie, nakoľko predstavujú politické, a sčasti aj právne záväzky. Ide najmä o Zmluvu o fungovaní Európskej únie, Európsky pakt o prisťahovalectve a azyle, Štokholmský program a Globálny prístup k migrácii.“ Navrhujeme doplniť, že ide o Zmluvu o fungovaní Európskej únie v znení Lisabonskej zmluvy.

O

N

MV SR trvá na pôvodnom znení.

24.

Vlastný materiál 
Str. 2, odsek „Prijímané opatrenia musia plne akceptovať právne akty v oblasti migrácie na úrovni Európskej únie, a to najmä Štokholmský program, ktorý výhľadovo počíta s vytvorením spoločnej európskej migračnej politiky s dôrazom na transparentnosť systému, zníženie administratívnej náročnosti, posilnenie zodpovednosti zúčastnených strán, pracovno-právnu ochranu migrantov a posilnenie integračných opatrení, v kontexte na budúci vývoj národného hospodárstva a demografický vývoj.“ 
Štokholmský program je strategický materiál, ktorý je záväzný z hľadiska tvorby politiky. Nemá charakter právne záväzného aktu. Hovoriť o „vytváraní spoločnej európskej migračnej politiky“ nie je terminologicky presné. Existuje „migračná politika EÚ“, buduje sa „spoločný európsky azylový systém“ a „spoločná politika pre prisťahovalectvo / imigráciu“.

O

ČA

Znenie materiálu bolo upravené v zmysle pripomienky.

25.

Vlastný materiál 
Str. 2, odsek „- urýchlenie a zefektívnenie procesu vydávania víz a povolení na pobyt prostredníctvom zlepšenia koordinácie práce medzi zastupiteľskými úradmi a príslušnými oddeleniami cudzineckej polície s využitím informačných a komunikačných technológií a cez priebežné zlepšovanie jazykovej vybavenosti úradníkov na cudzineckej polícii, ktorí prichádzajú do priameho kontaktu s cudzincami,“. Žiadame odstrániť z textu slovo „urýchlenie“. Lehoty vydávania víz sú dané Vízovým kódexom (čl. 23) a nie je možné postupovať nad ich rámec.

O

A

26.

Vlastný materiál 
Str. 3, odsek „- zameranie sa na kontrolu predkladaných dokladov a odhaľovanie falzifikátov, zefektívnenie činnosti strediska na uznávanie dokladov o vzdelaní ministerstva školstva a aktívne zapájanie konzulárnych úradov Slovenskej republiky do tohto procesu,“. Konzulárne úseky nemajú právomoc nostrifikovať doklady o vzdelaní. Formulácia odseku však môže tento dojem vzbudzovať. Žiadame preto odsek preformulovať, resp. rozčleniť na dve časti: 
- zameranie sa na kontrolu predkladaných dokladov a odhaľovanie falzifikátov, a aktívne zapájanie konzulárnych úradov Slovenskej republiky do tohto procesu, 
- zefektívnenie činnosti strediska na uznávanie dokladov o vzdelaní ministerstva školstva.

O

ČA

Text bol upravený aj v súlade s pripomienkami Úradu pre Slovákov žijúcich v zahraničí a Ministerstva školstva, vedy, výskumu a športu SR.

27.

Vlastný materiál 
Str. 6, veta „Dôležitým nástrojom regulácie migrácie v tejto oblasti sú readmisné dohody, ktoré Slovenská republika uzatvára s vybranými krajinami tranzitu, resp. pôvodu migrantov.“ 
Je potrebné neopomenúť readmisné dohody uzatvárané z úrovne EÚ, t.j. „Dôležitým nástrojom regulácie migrácie v tejto oblasti sú readmisné dohody na úrovni EÚ, resp. bilaterálne dohody, ktoré Slovenská republika uzatvára s vybranými krajinami tranzitu, resp. pôvodu migrantov.

O

A

Ministerstvo práce, sociálnych vecí a rodiny SR

28.

k návrhu uznesenia 
bod B.2. navrhujeme úlohu formulovať nasledovne 
„ rozpracovať migračnú politiku do akčných plánov na podmienky príslušných rezortov v časovom, vecnom a finančnom plnení počínajúc obdobím na roky 2012-2013. Po uvedenom období rozpracovať akčné plány na roky 2014-2015, 2016-2017 a na roky 2018-2020. do 31. októbra 2011 Nie je možné zodpovedne stanoviť akčné plány na podmienky príslušných rezortov na obdobie až 9 rokov, najmä vzhľadom na prijímanie politických rozhodnutí a právnych aktov v oblasti migrácie a azylu, resp. ich zmeny zo strany Európskeho parlamentu a Rady a tiež i rozhodnutí týkajúcich sa zamestnávania v Európskej únii, ako aj vzhľadom na vývoj potrieb národného hospodárstva a trhu práce Slovenskej republiky .

Z

N

Na základe rozporového konania z 5. 8. 2011 MPSVR SR na pripomienke ďalej netrvá. Rozpor bol odstránený.

29.

k návrhu uznesenia 
odporúčame doplniť do návrhu uznesenia novú úlohu pre ministra vnútra predložiť na rokovanie vlády SR súhrnný materiál, ktorý bude obsahovať rozpracovanie jednotlivých oblastí do konkrétnych úloh s uvedením zodpovedných gestorov plnenia (v zmysle bodu B.2.) Bez prepojenia a koordinácie rezortných akčných plánov bude realizácia migračnej politiky Slovenskej republiky ohrozená termín do 31. 12. 2011.

Z

N

Na základe rozporového konania z 23. 8. 2011 MPSVSR na pripomienke ďalej netrvá. Rozpor bol odstránený.

30.

k návrhu uznesenia 
v bode B.2. a B.3. žiadam poradie prvých troch zodpovedných ministrov uviesť nasledovne: „ministrovi vnútra podpredsedovi vlády a ministrovi práce, sociálnych vecí a rodiny“ 
podpredsedovi vlády a ministrovi financií“.

O

N

MV SR trvá na pôvodnej úprave uznesenia vlády SR.

31.

k návrhu uznesenia 
V bode B. 2. a B. 3 žiadam vypustiť znenie „ a berúc do úvahy bod B.2 uznesenia vlády Slovenskej republiky č. 67 z 2. februára 2011 ku koncepčným zámerom migračnej politiky Slovenskej republiky na obdobie rokov 2011- 2015 (aktualizácia Koncepcie migračnej politiky Slovenskej republiky)“ z dôvodu, že ide o nový návrh migračnej politiky.

Z

N

Na základe rozporového konania z 5. 8. 2011 MPSVR SR na pripomienke ďalej netrvá. Rozpor bol odstránený.

32.

k návrhu uznesenia 
K bodu B. 5 - zmeniť termín predkladanie odpočtu plnenie úloh vyplývajúcich z migračnej politiky za príslušný kalendárny rok 
do 1. 3. 2013 a ďalej len každoročne. Z hľadiska hodnotenia plnenia úloh sú potrebné aj štatistické údaje, ktoré do stanoveného termínu nebudú k dispozícii. Tiež vzhľadom na rozpracovanie úloh posunúť termín predkladania odpočtu plnenia úloh na rok 2013.

Z

ČA

Na základe rozporového konania z 5. 8. 2011  bola pripomienka čiastočne akceptovaná. Rozpor bol odstránený.

| 33. | k návrhu uznesenia K bodu B.4 - predkladať na rokovanie vlády súhrnnú správu o stave plnenia úloh, zámerov a cieľov migračnej politiky do 30. apríla 2013 a ďalej každoročne . | Z | N | Na základe rozporového konania z 5. 8. 2011 MPSVR SR na pripomienke ďalej netrvá. Rozpor bol odstránený.

34.

k návrhu uznesenia 
k časti „Vykonajú“ poznamenávame, že podpredseda vlády pre ľudské práva a národnostné menšiny nemá v návrhu uznesenia formulované žiadne úlohy, ktoré má vykonať, obdobne tak vedúci Úradu vlády SR.

O

ČA

podpredseda vlády pre ľudské práva a národnostné menšiny a vedúci Úradu vlády SR boli presunutí do časti „na vedomie“.

35.

k predkladacej správe 
v druhom odseku predkladacej správy sa uvádza, že „Návrh spracovalo Ministerstvo vnútra Slovenskej republiky na základe ...... s prihliadnutím na zámery vychádzajúce z koncepčného materiálu Minerva 2.0 – Slovensko do prvej ligy“. Vzhľadom na skutočnosť, že uvedený koncepčný materiál, zatiaľ nebol schválený vládou SR, odporúčame za tieto slová vložiť aspoň jeho stručnú identifikáciu. 
Ďalej odporúčame do predkladacej správy uviesť, že problematiku integrácie cudzincov je podrobne riešená v Koncepcii integrácie cudzincov, ktorú zastrešuje Ministerstvo práce, sociálnych vecí a rodiny SR.

O

ČA

Požiadavka na doplnenie MPSVR SR bola premietnutá do  vlastného materiálu v časti 2.  Integrácia.

36.

všeobecne k materiálu  
Názov materiálu odporúčame upraviť na „Návrh migračnej politiky Slovenskej republiky s výhľadom do roku 2020“. V súlade s tým je potrebné upraviť aj jednotlivé časti materiálu. Celkový materiál je veľmi všeobecný a obsahuje málo konkrétnych úloh, ktoré boli jednotlivými rezortmi v rámci podkladov pre spracovanie návrhu migračnej politiky predložené.

O

N

Názov materiálu vychádza z uznesenia vlády SR č. 67 z 2. 2. 2011. MV SR trvá na pôvodnom názve materiálu.

| 37. | k vlastnému materiálu všeobecne v celom materiáli je potrebné zosúladiť používanie pojmov „cudzinec“ a „migrant“. | O | N | Použitá terminológia je v kontexte s použitým textom v materiáli.

38.

k vlastnému materiálu 
str. 1 vo vete „Slovenská republika je členom medzinárodných organizácii a zoskupení, ktoré problematike migrácie venujú sústredenú pozornosť – odporúčame v zátvorke uviesť všetky dôležité organizácie.

O

A

39.

k vlastnému materiálu 
str. 2 odporúčame vypustiť 3. odsek, nakoľko konštatovanie v tomto odseku je všeobecného charakteru. Príprava expertov na budúce predsedníctvo Slovenskej republiky v Európskej únii v 2. polroku 2016 sa týka viacerých oblastí, nielen migračnej politiky.

O

N

MV SR trvá na pôvodnom texte.

40.

k vlastnému materiálu 
kapitola 1. Legálna migrácia: Z 1. ods. druhú vetu žiadame vypustiť alebo spresniť. Z tvrdenia nie je jasné, na aké obdobie sa vzťahuje konštatovanie o dlhodobom negatívnom demografickom vývoji, či ide o doterajší vývoj alebo o budúci vývoj. Doterajší demografický vývoj v SR nenaznačoval problémy s nedostatkom domácej pracovnej sily, skôr problémy štrukturálneho nesúladu medzi ponukou práce a dopytom po práci.

Z

A

41.

k vlastnému materiálu 
str. 3 Z prvej zarážky znenie „vytvorenie jasných pravidiel ekonomickej imigrácie formou definovania tzv. „Slovenskej karty“ pre kvalifikovaných a vysokokvalifikovaných imigrantov,“ žiadame vypustiť. Zaviesť novú zarážku v znení – zvážiť možnosť zavedenia bodového systému pre určovanie priorít v prijímaní jednotlivých typov migrantov. Zadefinovanie tzv. „Slovenskej karty“ pre vysokokvalifikovaných imigrantov je prebraté z návrhu materiálu Minerva 2.0 – Slovensko do prvej ligy. K uvedenému návrhu malo MPSVR SR zásadné pripomienky. Zákonom č. 223/2011 Z .z., ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony s účinnosťou od 20. júla 2011 bola do príslušných právnych predpisov Slovenskej republiky transponovaná smernica Rady 2009/50/ES z 25. mája 2009 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania. Smernica zavádza modré karty EÚ pre štátnych príslušníkov tretích krajín na účely vysoko kvalifikovaného zamestnania a upravuje podmienky vstupu štátnych príslušníkov tretích krajín, ktorí sú ich držiteľmi a ich rodinných príslušníkov na územie členských štátov EÚ. Pri vydávaní modrej karty EÚ na účely vysokokvalifikovaného zamestnania ústredie vydá potvrdenie o možnosti obsadenia pracovného miesta cudzincom len v prípade, ak pracovné miesto, na ktoré sa pracovná zmluva alebo prísľub vzťahuje, nie je možné obsadiť uchádzačom o zamestnanie vedeným v evidencii uchádzačov o zamestnanie príslušného úradu, v ktorého územnom obvode bude cudzinec vykonávať zamestnanie. Požiadavka definovania tzv. „Slovenskej karty“ je k uvedenému duplicitná. Zavedenie bodového systému je potrebné veľmi podrobne zvážiť, nakoľko by znamenal úplne nový systém v oblasti migrácie než je súčasný a bude si vyžadovať zapojenie viacerých rezortov a značných zmien právnych predpisov v Slovenskej republike. Uvedené je potrebné riešiť i vzhľadom na pripravované smernice v rámci Plánu politiky legálnej migrácie Rady EÚ, najmä smernice o jednotnom povolení na pobyt a zamestnanie a spoločnom súbore práv.

Z

N

Na základe rozporového konania z 5. 8. 2011 na pripomienke MPSVR SR ďalej netrvá. Rozpor bol odstránený.

42.

k vlastnému materiálu 
2. zarážka „vykonávanie...ekonomického prínosu jednotlivých skupín ekonomických migrantov (podľa účelu pobytu), na základe ktorých zvážiť prijímanie regulačných a kontrolných opatrení na zabezpečenie rovnováhy v celom rozsahu ekonomickej migrácie“ poznamenávame, že do takýchto analýz musia byť zapojené predovšetkým tie subjekty, ktoré migrantov zamestnávajú, resp. chcú zamestnávať ako aj subjekty, ktoré zodpovedajú za prijímanie migrantov na účely podnikania a vykonávania samostatnej zárobkovej činnosti .

O

N

MV SR trvá na pôvodnom znení.

| 43. | k vlastnému materiálu 9. zarážka – uviesť správny názov „Ministerstvo školstva, vedy, výskumu a športu SR“. | O | A |

44.

k vlastnému materiálu 
str. 4 2.odsek – „Slovenská republika sa prikláňa k integračnému modelu, ktorý je založený na plnej akceptácii realít Slovenskej republiky migrantmi“ naznačuje iný integračný koncept – asimilačný koncept, ktorý je v protiklade k prioritám stanoveným Európskou úniou. Rovnako Koncepcia integrácie cudzincov v SR stanovuje, že „Integrácia imigrantov do spoločnosti prijímajúcej krajiny je kontinuálny, dlhodobý a dynamický obojstranný proces, ktorý zahŕňa jednak cudzincov, legitímne sa zdržiavajúcich v prijímajúcej krajine, ako aj obyvateľstvo hostiteľskej spoločnosti“.

O

N

MV SR trvá na pôvodnom znení.

45.

k vlastnému materiálu 
str. 5 kapitolu 3. Emigrácia kvalifikovanej pracovnej sily žiadame vypustiť. Zastávam názor, že migračná politika SR by sa mala zamerať na právny a riadiaci rámec imigrácie štátnych príslušníkov tretích krajín do SR. V zmysle Nariadenia EP a Rady (EÚ) č. 492/2011 o slobode pohybu pracovníkov v rámci Únie majú občania krajín EÚ právo voľne sa pohybovať v rámci Únie na účely výkonu zamestnania.

Z

N

Na základe rozporového konania z 5. 8. 2011 na pripomienke MPSVR SR ďalej netrvá. Rozpor bol odstránený.

46.

k vlastnému materiálu 
k 2. zarážke „pripraviť integračné programy pre osoby vracajúce sa zo zahraničia“ uvádzam, že slovenskí občania vracajúci sa zo zahraničia majú podľa zákona o službách zamestnanosti možnosť zaradiť sa do evidencie uchádzačov o zamestnanie a nárok na poskytovanie služieb zamestnanosti v zmysle tohto zákona.

Z

N

Na základe rozporového konania z 5. 8. 2011 na pripomienke MPSVR SR ďalej netrvá. Rozpor bol odstránený.

47.

k vlastnému materiálu 
Str. 9 Bod 7 - z hľadiska inštitucionálneho zabezpečenia Ministerstvo práce, sociálnych vecí a rodiny SR podporuje vytvorenie Imigračného a naturalizačného úradu, ako prierezového orgánu štátnej správy, spadajúceho pod Úrad vlády SR, ktorý bude zastrešovať celkovú problematiku migrácie a integrácie cudzincov, t. z. združovať prácu doteraz vykonávanú MV SR, Úradom hraničnej a cudzineckej polície a Migračným úradom, MPSVR SR a ďalšími rezortmi. MPSVR SR a úrady práce, sociálnych vecí a rodiny by si vo vzťahu k tomuto ústrednému orgánu ponechali problematiku posudzovania potrieb trhu práce, bezpečnosti a ochrany práce, sociálneho zabezpečenia a dopadu na sociálny systém.

Z

N

Na základe rozporového konania z 23. 8. 2011 MPSVSR na pripomienke ďalej netrvá. Rozpor bol odstránený.

Podpredseda vlády SR pre ľudské práva a národnostné menšiny

48.

Úvod, druhá veta 
slovo "národov" nahradiť slovom "krajín". Odôvodnenie: Prioritne ide o problém štátov, nie národov.

O

A

49.

Úvod, štvrtá a piata veta 
Štvrtú vetu formulovať nasledovne: „ Všetky politické rozhodnutia by mali byť dostatočne pružné a zásadne by sa mali opierať o odborné odporúčania“. Piatu vetu nahradiť textom: „Migrácia objektívne ovplyvní našu budúcnosť. My musíme ovplyvňovať migráciu“. Odôvodnenie: Ide o formuláciu predmetnej časti textu v pozitívnom význame, nie v negatívnom.

O

A

50.

časti Cieľ a princípy migračnej politiky, prvý odsek  
Slová „národnými záujmami Slovenskej republiky“ nahradiť slovami: „s vnútroštátnymi záujmami Slovenskej republiky“ 
a slová "a boj proti nelegálnej migrácii," nahradiť textom „ďalších opatrení nasmerovaných na zamedzenie nelegálnej migrácie“ 
Odôvodnenie: Slovenská republika je štátom rovnocenných a rovnoprávnych občanov a občaniek, bez ohľadu na ich etnicitu; 
svojou povahou ide o ľudsko-právnu problematiku, kde je veľmi dôležité uprednostniť preventívne opatrenia pred "bojom ex post".

O

ČA

V danom kontexte použitá formulácia je výstižnejšia.

51.

v časti Migračná politika v kontexte členstva Slovenskej republiky v Európskej únii, tretí odsek 
Slová: "národnej migračnej politiky" nahradiť slovami "migračnej politiky Slovenskej republiky a jej implementácie" Odôvodnenie: Slovenská republika je štátom rovnocenných a rovnoprávnych občanov a občaniek, bez ohľadu na ich etnicitu.

O

A

| 52. | časť 1. Legálna migrácia, prvý odsek, druhá veta Slová "závislé na príleve" nahradiť slovami" závislé od prílevu" Odôvodnenie: Gramatická úprava. | O | A |

53.

časť 1. Legálna migrácia, tretí odsek 
Slová "na budúci vývoj národného hospodárstva a demografický vývoj" nahradiť slovami: ": ...v kontexte budúceho vývoja národného hospodárstva a demografického vývoja". Odôvodnenie: Gramatická a štylistická úprava textu.

O

N

Pôvodný text bol upravený na základe ďalších vznesených pripomienok.

| 54. | časť 1. Legálna migrácia, piaty odsek, deviata zarážka Slová "boj s " nahradiť slovom "predchádzanie" . Odôvodnenie: Uvedené slovo považujeme za adekvátnejšie vo vzťahu k problematike. | O | A |

55.

časť 2. Integrácia, štvrtý odsek, prvá zarážka 
Celý text zarážky žiadame nahradiť nasledovne: "- uplatňovanie tzv. integračného mainstreamingu (s prihliadnutím na špecifiká právneho postavenia žien, maloletých, zdravotne postihnutých a migrantov a migrantiek v seniorskom veku) pri príprave a tvorbe legislatívy, vytváraní rezortných politík, právnych predpisov v kontexte ich dopadov na oblasť integrácie migrantiek a migrantov,“ Odôvodnenie: Ide o gramatickú, štylistickú a rodovo proporcionálnu úpravu textu.

O

ČA

Zapracované v modifikovanej podobe.

56.

časť 2. Integrácia, štvrtý odsek, druhá zarážka 
Za slovo "toleranciu" žiadame vložiť slová "vrátane vzdelávania k nim". Odôvodnenie: Migračná politika v oblasti integrácie by mala okrem dôrazu na rešpektovanie a ochranu ľudských práv byť sama vedená metódami, ktoré možno označiť za ľudskoprávne, čo si však vyžaduje ľudskoprávnu prípravu všetkých zúčastnených aktériek a aktérov, teda tých, ktoré/í integrujú, aj tých, ktoré/í majú byť integrované/í.

O

N

Pôvodný text je postačujúci.

| 57. | časť 2. Integrácia, štvrtý odsek, štvrtá zarážka Slovo "definuje" uviesť v správnom gramatickom tvare, a to "definovanie". | O | A |

58.

časť "Záver", druhý odsek, záver druhej vety 
Slová "so splnomocnencom vlády SR pre vedomostnú ekonomiku" nahradiť nasledujúcim textom: "s podpredsedom vlády Slovenskej republiky pre ľudské práva a národnostné menšiny, s vecne príslušnými splnomocnencami vlády Slovenskej republiky a s relevantnými výbormi Rady vlády Slovenskej republiky pre ľudské práva, národnostné menšiny a rodovú rovnosť."  Odôvodnenie: Nakoľko migračná politika sa týka ľudsko-právnej problematiky, považujeme za nevyhnutnú tiež komunikáciu s odbornými sekciami v riadiacej pôsobnosti podpredsedu vlády SR pre ľudské práva a národnostné menšiny a s relevantnými výbormi Rady vlády SR pre ľudské práva, národnostné menšiny a rodovú rovnosť, ako aj so splnomocnencami vlády SR.

O

A

59.

Všeobecná pripomienka k celému materiálu 
Považujeme za nevyhnutné uplatniť v celom materiáli rodovo proporcionálnu úpravu (napríklad, nehovoriť len o migrantoch, utečencoch, odborníkoch.....ale o migrantoch a migrantkách, utečencoch a utečenkách, odborníkoch a odborníčkach, atď.) a následne štylisticky upraviť celý text.

O

N

MV SR trvá na pôvodnom znení textu.

Splnomocnenec vlády SR pre vedomostnú ekonomiku

60.

k vlastnému materiálu 
V časti číslo 4: Nelegálna migrácia, návraty a obchodovanie s ľuďmi navrhujeme vložiť na začiatok poslednej odrážky nasledovné slová: “v odôvodnených prípadoch” . Zdôvodnenie: Podľa zákona o pobyte cudzincov každý cudzinec prechádza štvorstupňovou bezpečnostnou previerkou cez výpisy z registrov trestov krajín, kde cudzinec žil až po bezpečnostné posudky SIS. Každá žiadosť je preverovaná aj u humanitárnych migrantov (doplnkové ochrany). Takýto prístup môže viesť ku zbytočnému obmedzovanie nerizikových migrantov a znepríjemňovanie ich príchodu na Slovensko, čo ich môže viesť k tomu, že na Slovensko nakoniec neprídu, čo by bolo v rozpore s cieľom predloženej migračnej politiky aktívne sa zapojiť do boja o globálne talenty. Z tohto dôvodu navrhujeme, aby sa ďalšie bezpečnostné previerky týkali len jasne vymedzených prípadov a nie všetkých migrantov.

O

N

MV SR trvá na pôvodnom znení textu.

61.

k vlastnému materiálu 
V časti číslo 1 Legálna migrácia v druhom odseku navrhujeme vypustiť slová na konci odseku “s dôrazom na kultúrne blízke krajiny pôvodu”.  Zdôvodnenie: Takáto formulácia by mohla spôsobovať problémy ľuďom (napr. vysokým manažérom/ investorom) prichádzajúcim na Slovensko aj z krajín ako sú USA, či Kórea, z ktorých k nám prišli jedny z najväčších investícií a pracovných miest a s nim v spojení manažéri týchto firiem (US Steel, Kia). Problémy spojené s príchodom investorov z tretích krajín formuloval verejne 27. 6. 2011 počas prezentácie Minervy 2.0 aj generálny riaditeľ SARIO.  Zastávame názor, že skôr ako na krajinu pôvodu je potrebné sa pozerať na konkrétneho migranta a jeho potenciál sa integrovať. Toto bude zabezpečené aj cez realizáciu bodového systému navrhnutého v predloženej Migračnej politike v časti číslo 1. V prípade, že predkladateľ má obavy z miery integrácie cudzincov a trvá na zachytení tejto obavy v politike migrácie navrhujeme skôr formuláciu: “s dôrazom na predpoklady integrovať sa”.

Z

N

Na základe rozporového konania z 24. 8. 2011 splnomocnenec vlády SR pre vedomostnú ekonomiku na pripomienke ďalej netrvá. Rozpor bol odstránený.

62.

k vlastnému materiálu 
V časti č. 1 Legálna migrácia, v odrážke číslo 8 na konci pred čiarkou navrhujeme doplniť nasledovný text: “a k trhu práce, tak aby migranti čo najrýchlejšie získali plnohodnotného postavenia v spoločnosti“ Zdôvodnenie:  Možnosť čo najskôr získať plnohodnotné zamestnanie v súlade s jeho kvalifikáciou, a mať prístup do systému sociálneho a zdravotného zabezpečenia zvýši aj motiváciu a možnosť cudzincov sa integrovať, keďže budú mať jasnú víziu možnosti normálne žiť na Slovensku. Možnosť integrácie do zdravotného a sociálneho systému ako aj na trh práce zároveň znižuje podiel nelegálnej práce. Ide o to, aby cudzinci mali možnosť zapojiť sa do systému (platiť si verejné zdravotné poistenie) a pokiaľ cudzinec do systému platí, aby mal možnosť využívať jeho výhody tak ako občania SR (zdravotné aj sociálne zabezpečenie). Pokiaľ totiž systém marginalizuje a vytláča cudzincov tak je logické, že títo sa uzatvárajú do vlastných komunít, kde si budujú paralelné sociálne siete, ktoré im zabezpečia podporu a pomoc, ktorú inak vykonáva štát. Toto potom vedie k oddeleniu cudzincov od väčšinovej spoločnosti a tiež k ilegalite.

Z

A

63.

k vlastnému materiálu 
V časti číslo 2 Integrácia, v predposlednej odrážke na konci pred čiarkou navrhujeme doplniť nasledovný text: ”tak aby sa urýchlil proces integrácie, zjednodušili a stransparentnili sa procesy vedúce k udeleniu trvalého pobytu a slovenského občianstva.” Zdôvodnenie: 
Urýchlenie udelenia štátneho občianstva zabezpečí zosúladenie slovenskej legislatívy s Dohovorom Rady Európy o občianstve, keďže súčasná lehota na udelenie slovenského občianstva je v rozpore s týmto Dohovorom. Zároveň možnosť rýchlej integrácie do slovenského systému zvýši motiváciu a možnosť cudzincov sa integrovať, keďže budú mať jasnú víziu možnosti normálne žiť na Slovensku. Naopak pokiaľ systém marginalizuje a vytláča cudzincov tak je logické, že títo sa uzatvárajú do vlastných komunít, kde si budujú paralelné sociálne siete, ktoré im zabezpečia podporu a pomoc, ktorú inak vykonáva štát. Toto potom vedie k oddeleniu cudzincov od väčšinovej spoločnosti a tiež k ilegalite.

Z

A

Na základe rozporového konania z 5. 8. 2011 bola pripomienka akceptovaná. Rozpor bol odstránený.

64.

k vlastnému materiálu 
V časti číslo 7: Inštitucionálne zabezpečenie, pred predposlednou vetou tretieho odstavca navrhujeme vložiť novú vetu v nasledovnom znení: “INÚ bude zároveň pravidelne vyhodnocovať implementáciu migračnej politiky (t.j. identifikovanie prekážok príchodu legálnych migrantov, problémy v integrácii migrantov a pod.) a na základe týchto analýz bude v spolupráci so všetkými zainteresovanými rezortmi a organizáciami prehodnocovať nastavenie migračnej politiky tak aby čo najlepšie reflektovala meniacu sa situáciu v oblasti migrácie.” Zdôvodnenie:  Migrácia je živý a stále sa meniaci fenomén, tak ako aj situácia na Slovensku. Z tohto dôvodu kvalitná migračná politika musí byť v pravidelných intervaloch analyzovaná a adaptovaná na zmeny. Len takto bude možné mať migračnú politiku reagujúcu na aktuálne potreby Slovenska.

Z

A

Na základe rozporového konania z 5. 8. 2011 bola pripomienka akceptovaná. Rozpor bol odstránený.

Bratislavský samosprávny kraj

65.

k vlastnému materiálu 
Navrhujeme zakomponovať do materiálu aj predpokladané ročné finančné výdavky v prípade, že vyšším územným celkom vyplynú z migračnej politiky konkrétne povinnosti a úlohy, teda doriešiť otázku financovania a zdrojov.

O

N

Pozri vyhodnotenie pripomienok MF SR.

Trnavský samosprávny kraj

66.

doložke vybraných vplyvov 
Odporúčame v predmetnom návrhu kvantifikovať výdavky súvisiace s dopadom migračnej politiky a doriešiť ich zabezpečenie v rámci limitov dotknutých subjektov verejnej správy, medzi ktoré patria aj vyššie územné celky, na príslušný kalendárny rok.

O

N

Pozri vyhodnotenie pripomienok MF SR.

Medzinárodná organizácia pre migráciu (IOM)

67.

V časti „Úvod“ prvý odsek 
V časti „Úvod“ navrhujeme prvý odsek presunúť do dôvodovej správy. Odôvodnenie: Text sémanticky nezapadá do celkového konceptu dokumentu. Je vhodným východiskom v dôvodovej správe.

O

N

MV SR trvá na pôvodnom znení textu.

68.

V časti „Úvod“ za druhý odsek doplniť nový odsek 
V časti „Úvod“ navrhujeme za druhý odsek začínajúci doplniť nový odsek v znení: Vo svojej migračnej politike Slovenská republika vychádza zo strategických dokumentov uzatvorených na úrovni medzinárodných organizácií, najmä dokumentov Európskej únie, ktoré majú najväčší vplyv pri tvorbe legislatívy a opatrení v oblasti migrácie a azylu v SR, a to Zmluva o fungovaní Európskej únie, Európsky pakt o prisťahovalectve a azyle, Štokholmský program a Globálny prístup k migrácii. Odôvodnenie: Vzhľadom na to, že časť o medzinárodnej spolupráci a spolupráci v rámci Európskej únie navrhujeme v nasledujúcich pripomienkach preformulovať, ale naďalej považujeme za dôležité spomenúť kľúčové dokumenty EÚ z ktorých sa vychádzalo pri spracovávaní migračnej politiky, navrhujeme vyššie uvedený odsek presunúť do úvodu.

O

N

MV SR trvá na pôvodnom  znení textu.

69.

Za časť „Úvod“ doplniť novú kapitolu „Stručný prehľad situácie v oblasti migrácie na Slovensku a predpokladané trendy vývoja“ 
Za časť „Úvod“ navrhujeme doplniť novú kapitolu „Stručný prehľad situácie v oblasti migrácie na Slovensku a predpokladané trendy vývoja“ v znení: V súvislosti s niekoľkými faktormi, najmä vstupom SR do Európskej únie, vstupom do schengenského priestoru a ekonomickým rozvojom SR, došlo v posledných rokoch v oblasti migrácie k významným zmenám, ktoré charakterizoval najmä nárast legálnej migrácie a súčasný pokles nelegálnej a azylovej migrácie. 
Pokiaľ ide o legálnu migráciu, od vstupu SR do EÚ došlo k takmer trojnásobnému nárastu počtu cudzincov legálne žijúcich v SR. Napriek tomuto trendu, zastúpenie cudzincov v populácii zostáva na nízkej úrovni predstavujúc asi 1 % obyvateľstva SR (62 584 v roku 2010) .Z celkového počtu cudzincov v SR asi dve tretiny predstavujú občania členských štátov EÚ, zvyšnú jednu tretinu tvoria cudzinci z tretích krajín (22 932 v roku 2010) . Z hľadiska krajín pôvodu migrantov tradične najpočetnejšiu kategóriu cudzincov žijúcich na Slovensku predstavujú občania susedných krajín vrátane Ukrajiny. 
Najvýraznejším komponentom legálnej migrácie je migrácia za prácou. V tejto súvislosti je možné konštatovať, že SR sa v posledných rokoch stala pre migrantov výrazne atraktívnejšou krajinou: v roku 2004 bol počet cudzincov zamestnaných v SR 3 351, do roku 2008 sa tento počet zvýšil na 14 903. Globálna ekonomická kríza tento rast ovplyvnila len čiastočne, keď k 31.12.2010 dosiahol počet zamestnaných cudzincov 18 247. Pracovní migranti v SR sa vyznačujú vysokou úrovňou dosiahnutého vzdelania, len minimálny podiel z nich má základné vzdelanie. Z geografického aspektu najpríťažlivejším zostáva Bratislavský kraj. 
Ako vidno z vyššie uvedeného, SR sa postupne pre migrantov stáva atraktívnou krajinou. Vzhľadom na otvorenosť krajiny a zahraničnú mobilitu Slovákov, je možné do budúcnosti očakávať kontinuálny mierny rast legálnej migrácie, napr. aj zo sociálnych dôvodov (zlúčenie rodiny, manželstvo s cudzincom). Vzhľadom na negatívny demografický vývoj v SR a odliv kvalifikovanej slovenskej pracovnej sily do zahraničia bude však v budúcnosti potrebné vyvíjať aj cielené opatrenia zamerané na pritiahnutie zahraničnej pracovnej sily rozličných kvalifikácií na slovenský pracovný trh. 
Nelegálna migrácia v uplynulých rokoch kontinuálne klesá. V roku 2004 bolo v SR zadržaných 10 946 cudzincov, kým v roku 2010 to bolo len 1 477 cudzincov. Tento vývoj súvisí s viacerými vnútornými (najmä so vstupom SR do schengenského priestoru), ako aj vonkajšími faktormi, a to najmä oslabovaním tokov nelegálnej migrácie cez východoeurópske štáty. Z hľadiska zložiek nelegálnej migrácie – neoprávnené prekročenie štátnej hranice a neoprávnený pobyt – sa postupne do popredia dostáva druhý komponent, čo potvrdzuje, že migranti začínajú vnímať SR ako atraktívnu cieľovú krajinu. Najdôležitejšími krajinami pôvodu nelegálnych migrantov dlhodobo zostávajú bývalé republiky Sovietskeho zväzu a štáty južnej a juhovýchodnej Ázie. Napriek stálosti štruktúry nelegálnej migrácie je potrebné počítať aj so zmenami súvisiacimi s vývojom migrácie vo svete, ktorý sa napr. v roku 2010 prejavil zvýšením nelegálnej migrácie zo Somálska (predtým takmer neprítomnej). 
Okrem nelegálnej migrácie zachytenej ÚHCP je možné predpokladať, že v SR sa zdržuje ďalší počet nelegálnych migrantov, ktorý je možné stanoviť len kvalifikovaným odhadom. Vychádzajúc z dotazníkového prieskumu medzi 60 relevantnými organizáciami, Divinský odhaduje, že v roku 2008 mohlo v SR žiť približne 15 až 20 tisíc nelegálnych migrantov. Je možné predpokladať, že v blízkej budúcnosti bude stagnácia nelegálnej migrácie pokračovať vzhľadom na odklon migračných tokov do Stredomoria, na jej opätovný nárast však môžu pôsobiť externé faktory, ktoré budú spôsobovať veľké migračné tlaky, ako napr. prírodné katastrofy, vojnové konflikty, dramatické zhoršenie ekonomickej situácie a pod. Rovnaké vplyvy budú pôsobiť aj na nárast azylovej migrácie. Počet žiadateľov o azyl sa v období rokov 2004 – 2010 znížil 21 krát, z 11 395 na 541. Tento vývoj reflektoval niekoľko skutočností, a to najmä prudký pokles počtu tranzitujúcich nelegálnych migrantov a uplatňovanie Dublinského nariadenia. Geograficky najvýznamnejšími krajinami pôvodu sú niektoré bývalé republiky Sovietskeho zväzu (Rusko, Gruzínsko, Moldavsko) a krajiny južnej a juhovýchodnej Ázie, Blízkeho a Stredného východu (India, Čína, Pakistan, Vietnam, Afganistan, Irak). Pokiaľ ide o počet udelených azylov, z celkového počtu 22 707 žiadostí podaných v rokoch 2004 – 2010 bol azyl udelený v 113 prípadoch. Častejšie priznaným inštitútom je doplnková ochrana, ktorá bola v rokoch 2007 až 2010 poskytnutá v 301 prípadoch z celkového počtu 1 188 žiadateľov. 
Odôvodnenie: Vzhľadom na charakter dokumentu je potrebné popísať všeobecný kontext migrácie na Slovensku a predpokladané trendy do budúcnosti s cieľom poskytnúť kontext, na ktorý migračná politika reaguje navrhovanými úlohami a opatreniami.

O

N

MV SR trvá na pôvodnom  znení textu.

70.

V kapitole „Cieľ a princípy migračnej politiky“ druhý a tretí odsek 
V kapitole „Cieľ a princípy migračnej politiky“ navrhujeme druhý a tretí odsek odstrániť a nahradiť textom: 
Migračná politika vychádza z nasledujúcich princípov, ktoré budú uplatňované pri jej realizácii: 
• Princíp regulácie a flexibility 
Predstavuje vytváranie priestoru – najmä legislatívneho a inštitucionálneho – na reguláciu migrácie a flexibilné vyhodnocovanie prijatých opatrení v reakcii na meniacu sa situáciu na trhu práce a v spoločnosti. 
• Princíp otvorenosti a informovanosti 
Je založený na pravidelnom, cielenom a dostatočnom informovaní slovenskej verejnosti aj migrantov o prijímaných opatreniach a nástrojoch migračnej politiky s dôrazom na prínos migrácie v záujme bezproblémového spolužitia a predchádzania nežiaducich javov v spoločnosti, ako je diskriminácia, prejavy rasovej neznášanlivosti, nerovného zaobchádzania a podobne na oboch stranách. 
• Princíp prierezovosti 
Realizácia migračnej politiky a dosiahnutie jej cieľov je založené na koordinovanom postupe štátnych orgánov, orgánov miestnej štátnej správy a samosprávy a predpokladá široké zapojenie mimovládnych, medzinárodných a ďalších organizácií pôsobiacich v krajine oblasti migrácie. 
• Princíp aktívnej medzinárodnej spolupráce 
Slovenská republika je členom medzinárodných organizácií a zoskupení, ktoré problematike migrácie venujú sústredenú pozornosť (EÚ, OSN, OBSE, OECD, IOM, UNHCR ...) vo svojich dokumentoch, stratégiách, akčných plánoch alebo legislatívnych aktoch. Migračná politika SR predstavuje strategický dokument, ktorý bude slúžiť pre expertov SR zúčastňujúcich sa priamo na príprave týchto strategických dokumentov, akčných plánov alebo legislatívnych aktov ako určujúci dokument pre presadzovanie záujmov SR v oblasti migračnej politiky so zreteľom na jej celkový cieľ a s plným rešpektovaním všetkých procesov prebiehajúcich v týchto medzinárodných organizáciách pri tvorbe takýchto dokumentov ako aj v súlade so zahraničnopolitickým smerovaním SR. Odôvodnenie: Princípy zákonnosti, suverenity, dodržiavania ľudských práv a slobôd, zákazu diskriminácie sú nemenne dané Ústavou SR a medzinárodnými záväzkami krajiny. Vzhľadom na charakter dokumentu považujeme za vhodnejšie hovoriť konkrétne o princípoch politiky, o ktoré sa bude možné oprieť pri jej realizácii.

O

N

MV SR trvá na pôvodnom  znení textu.

71.

Kapitolu „Migračná politika v kontexte členstva Slovenskej republiky v Európskej únii“ odstrániť a nahradiť kapitolou „Ciele a princípy migračnej politiky“(predchádzajúca pripomienka, pripomienka č. 4) 
Kapitolu „Migračná politika v kontexte členstva Slovenskej republiky v Európskej únii“ navrhujeme odstrániť a nahradiť vyššie uvedeným textom kapitoly „Ciele a princípy migračnej politiky“. 
Odôvodnenie: Slovenská republika je členom viacerých medzinárodných organizácií vrátane EÚ a aktívna účasť na ich činnosti vyplýva z povahy plnoprávneho členstva SR v týchto organizáciách. Z tohto dôvodu navrhujeme podkapitolu Migračná politika v kontexte členstva Slovenskej republiky v Európskej únii“ skrátiť a kooperáciu SR s medzinárodnými organizáciami uviesť ako jeden z princípov v kapitole „Cieľ a princípy migračnej politiky“.

O

N

MV SR trvá na pôvodnom  znení textu.

72.

V časti „1.Legálna migrácia“ prvý odsek 
V časti „1.Legálna migrácia“ v prvom odseku navrhujeme vypustiť slová „imigrácia/emigrácia“. Odôvodnenie: Emigrácia občanov daného štátu nie je hlavným zameraním migračnej politiky daného štátu nakoľko sa daná problematika týka najmä politiky trhu práce a hospodárskej politiky štátu a preto by mala byť detailne rozpracovaná v inom dokumente. Migračná politika štátu má primárne riešiť oblasť imigrácie do daného štátu, nie emigrácie alebo vnútroštátnej migrácie.

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený.

73.

V časti „1.Legálna migrácia“ prvý odsek 
V časti „1.Legálna migrácia“ v prvom odseku preformulovať vetu „Z tohto dôvodu ekonomická migrácia ... rozhodli prísť“ nasledovne: Z tohto dôvodu ekonomická migrácia v najbližších rokoch musí byť založená na aktívnom a flexibilnom riadení prijímania cudzincov, ktorí sa k nám...“ Odôvodnenie: Vzhľadom na nejasný význam slovného spojenia „pasívne riadenie“ v záujme zrozumiteľnosti textu navrhujeme nové znenie doplnené o pojem aktívne flexibilné riadenie, ktoré je v oblasti riadenej ekonomickej migrácie podstatné a zaužívané vo viacerých štátoch EÚ.

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený.

74.

V časti „1.Legálna migrácia“ prvý odsek 
V časti „1.Legálna migrácia“ v prvom odseku zo štvrtej vety odstrániť slovo „Naopak“. Odôvodnenie: Odstránenie slova navrhujeme vzhľadom na predošlú pripomienku v záujme zachovania zmysluplnosti textu.

O

A

75.

V časti „1. Legálna migrácia“ prvý odsek 
V časti „1. Legálna migrácia“ do prvého odseku za vetu „Naopak, riadenie...ich príchod na Slovensko“ doplniť nasledujúci text: 
Slovenská republika preto prijme politiky na aktívnu podporu prijímania ekonomických migrantov, zamestnávanie migrantov z tretích krajín v súlade s potrebami národného hospodárstva a trhu práce s dôrazom na prijímanie a zamestnávanie vysokokvalifikovaných zamestnancov, vedeckých pracovníkov a podľa potreby ďalších kvalifikovaných a nízko kvalifikovaných migrantov. Odôvodnenie: Navrhovaný text nadväzuje na stanovené ciele migračnej politiky v oblasti legálnej migrácie, považujeme za žiaduce zahrnúť ho do úvodu kapitoly.

O

A

76.

V časti „1.Legálna migrácia“ prvý odsek 
V časti „1. Legálna migrácia“ do poslednej vety prvého odseku doplniť text: "...ako aj pre ich rodinných príslušníkov a iných cudzincov, ktorí obdržali určitý druh pobytu v SR alebo formu medzinárodnej ochrany resp. o ne požiadali." Odôvodnenie: V záujme komplexnosti a zrozumiteľnosti materiálu považujeme za vhodné do textu doplniť aj iné existujúce formy legálnej migrácie.

Z

N

Na základe rozporového konania z 8. 8. 2011  pripomienka  nebola akceptovaná. Rozpor bol odstránený.

77.

V časti „1.Legálna migrácia“ druhý odsek 
V časti „1. Legálna migrácia“ v druhom odseku navrhujeme odstrániť text: „kvalifikovaných a vysokokvalifikovaných migrantov s dôrazom na kultúrne blízke krajiny pôvodu“ a nahradiť ho textom: 
„...migrantov, ktorí majú potrebnú kvalifikáciu a kompetencie, aby pokryli pretrvávajúci dopyt po nedostatkových profesiách na národnom trhu práce. Na tento účel bude potrebné zlepšiť a zefektívniť zber a spracovanie dát o trhu práce a vytvárať zoznamy nedostatkových profesií, ktoré budú pravidelne aktualizované.“ 
Odôvodnenie: Nedávna skúsenosť z roka 2008 dokazuje, že slovenské hospodárstvo potrebuje pre svoj rozvoj aj kvalifikovaných a nízko kvalifikovaných migrantov. Preto by základným kritériom prijímania ekonomických migrantov mali byť reálne a aktuálne potreby slovenského trhu práce. Termín „kultúrne blízke krajiny“ nie je v dokumente definovaný a jeho význam nie je v odbornej verejnosti dostatočne zovšeobecnený na to, aby mohol byť použitý v tomto type dokumentu. Dôraz na kultúrne blízke krajiny pôvodu je okrem toho potenciálne diskriminačným prvkom, ktorý navyše nie je v súlade s vyššie uvedeným kritériom. Obmedzuje možnosti odpovedania SR na výzvu globálnej súťaže o talenty a posun SR k znalostnej ekonomike a neumožňuje zohľadnenie reálnej situácie na slovenskom trhu práce. Kultúrna príslušnosť by nemala byť kritériom na získanie akéhokoľvek druhu pobytu alebo povolenia.

Z

ČA

Na základe rozporového konania z 8. 8. 2011 bola pripomienka čiastočne akceptovaná. Rozpor bol odstránený.

78.

V časti „1.Legálna migrácia“ tretí odsek 
V časti „1. Legálna migrácia“ v treťom odseku navrhujeme odstrániť text „Prijímané opatrenia musia plne akceptovať...“ a nahradiť ho textom: "Prijímané opatrenia budú previazané na..." 
Odôvodnenie: EÚ legislatíva sa musí plne akceptovať. Nie je nutné to explicitne uvádzať.

O

A

79.

V časti „1.Legálna migrácia“ piaty odsek prvý bod 
V časti „1. Legálna migrácia“ v piatom odseku navrhujeme doplniť v prvom bode za slová „zlepšovanie jazykovej vybavenosti...“ text: 
"a interkultúrnych kompetencií". Odôvodnenie: Skúsenosti IOM Bratislava a jej Migračného informačného centra potvrdzujú, že migranti sa na Slovensku v dôsledku jazykových a kultúrnych rozdielov sa pomerne často najmä v administratívnom konaní stretávajú s prekážkami, ktoré im spôsobujú problémy/ nedorozumenia. Keďže kultúru popri jej viditeľných prejavoch tvoria predovšetkým neviditeľné, subjektívne hodnoty, postoje, spôsob myslenia a modely vnímania, môže pri komunikácii dochádzať k interkultúrnym stretom, ktoré so sebou prinášajú ďalšie komunikačné ťažkosti a prehlbujú prípadné nezhody. Odborníci zo štátnej a verejnej správy pracujúci s migrantmi čelia rôznym komunikačne záťažovým situáciám vyplývajúcim z odlišných hodnotových nazeraní. Z uvedených dôvodov je potrebné, aby mal odborník zo štátnej a verejnej správy poskytujúci služby migrantovi dostatočné znalosti o kultúrnych a náboženských rozdielnostiach, spoločenských a hodnotových odlišnostiach medzi kultúrami, a vedel tak správnou komunikáciou reagovať na potreby migranta a jeho vnímanie situácie s cieľom zvýšiť efektivitu poskytovaných služieb kultúrne sa meniacemu zloženiu obyvateľstva v rámci spoločnosti.

O

N

MV SR trvá na pôvodnom znení textu.

80.

V časti „1.Legálna migrácia“ piaty odsek druhý bod 
V časti „1. Legálna migrácia“ v piatom odseku navrhujeme odstrániť text druhého bodu a nahradiť ho textom: "- vytvorenie jasných pravidiel ekonomickej imigrácie a zavedenie flexibilných nástrojov na určovanie priorít v prijímaní jednotlivých typov imigrantov" Odôvodnenie: Z textu nie je jasné, čo sa chápe pod „Slovenskou kartou“ a čím bude „Slovenská karta“ rozdielna od Modrej karty vydávanej v rámci EÚ - ako ju bude dopĺňať aby nešlo o duplicitu. Tiež nie je jasné ako bude „Slovenská karta“ dopĺňať plánovaný bodový systém - či bude jeho vyústením alebo jeho paralelnou formou. Zároveň bodový systém nepredstavuje veľmi flexibilný nástroj.

Z

N

Na základe rozporového konania z 8. 8. 2011  nebola pripomienka akceptovaná. Rozpor bol odstránený.

81.

V časti „1.Legálna migrácia“ piaty odsek tretí bod 
V časti „1. Legálna migrácia“ v piatom odseku navrhujeme v treťom bode za text „...(podľa účelu pobytu)...“ doplniť text: "...v spolupráci so zamestnávateľmi a zverejňovanie zoznamov nedostatkových profesií..." a v rovnakej vete za text : „...a kontrolných opatrení...“ doplniť text: "...ako aj opatrení na motiváciu cudzincov, ktorí sú prínosom pre slovenské hospodárstvo, aby prišli a pôsobili v SR na zabezpečenie rovnováhy na trhu práce a v celom rozsahu ekonomickej migrácie." Odôvodnenie: Analýzy potrieb národného hospodárstva by mali vyústiť do vypracovania zoznamu nedostatkových profesií, ktorý predstavuje smerodajný podklad pre kritériá výberu ekonomických migrantov. Na analýzach týkajúcich sa potrieb národného hospodárstva, by sa mali zúčastňovať aj zamestnávatelia. Ak chce SR konkurovať ostatným štátom EÚ v oblasti znalostnej ekonomiky a prilákať na svoje územie vysokokvalifikovaných migrantov, ako aj nízko kvalifikovaných migrantov, ktorí majú záujem o nedostatkové profesie, musí mať pripravené nástroje v migračnej aj integračnej politike, aby tieto osoby motivovala.

Z

ČA

Na základe rozporového konania z 8. 8. 2011  bola pripomienka  čiastočne akceptovaná. Rozpor bol odstránený.

82.

V časti „1.Legálna migrácia“ piaty odsek štvrtý bod 
V časti „1. Legálna migrácia“ v piatom odseku navrhujeme zo štvrtého bodu odstrániť text: „...súčasné, ale aj novo definované...“ 
Odôvodnenie: Z textu nie je jasné o aké skupiny migrantov ide, najmä ak sa hovorí o „novo definovaných skupinách ekonomických migrantov“.

O

N

MV SR trvá na pôvodnom znení textu.

83.

V časti „1.Legálna migrácia“ piaty odsek piaty bod 
V časti „1. Legálna migrácia“ v piatom odseku navrhujeme z piateho bodu odstrániť text „...pre sezónnu prácu...“ Odôvodnenie: Sezónna práca patrí k ostatným uvedeným formám migrácie.

O

N

MV SR trvá na pôvodnom znení textu.

84.

V časti „1.Legálna migrácia“ piaty odsek šiesty bod 
V časti „1. Legálna migrácia“ v piatom odseku navrhujeme odstrániť šiesty bod. Odôvodnenie: Text bodu obsahovo viac zapadá do prvého odseku kapitoly, jeho znenie navrhujeme doplniť v pripomienke číslo 9 (K časti "1.Legálna migrácia" prvý odsek)

O

N

MV SR trvá na pôvodnom znení textu.

85.

V časti „1.Legálna migrácia“ piaty odsek siedmy bod 
V časti „1. Legálna migrácia“ v piatom odseku navrhujeme odstrániť siedmy bod. Odôvodnenie: Problematika au-pair patrí pod dočasnú migráciu a mala by sa špecifickejšie rozpracovať v akčných plánoch vyplývajúcich z Migračnej politiky.

O

N

MV SR trvá na pôvodnom znení textu.

86.

V časti „1.Legálna migrácia“ piaty odsek ôsmy bod 
V časti „1. Legálna migrácia“ v piatom odseku navrhujeme vo ôsmom bode nahradiť slovo „definovanie“ slovom "rozpracovanie". 
Odôvodnenie: Práva a povinnosti migrantov sú už v SR zákonmi definované.

O

N

MV SR trvá na pôvodnom znení textu.

87.

V časti „1. Legálna migrácia“ piaty odsek deviaty a desiaty bod 
V časti „1. Legálna migrácia“ v piatom odseku navrhujeme deviaty a desiaty bod zlúčiť do jedného bodu a zároveň odstrániť text „zameranie sa na kontrolu predkladaných dokladov a odhaľovanie falzifikátov,“ Odôvodnenie: Oba body úzko súvisia, preto navrhujeme ich zlúčenie. SR sa v súčasnosti v rámci boja s nelegálnou migráciou zameriava na kontrolu predkladaných dokladov a odhaľovanie falzifikátov. Daný text by mal byť súčasťou kapitoly venujúcej sa nelegálnej migrácii.

O

N

MV SR trvá na pôvodnom znení textu. Text bol upravený v zmysle pripomienok MŠVVŠ SR a MZV SR.

88.

V časti „1. Legálna migrácia“ piaty odsek jedenásty bod 
V časti „1. Legálna migrácia“ v piatom odseku navrhujeme v jedenástom bode odstrániť text: „pre vnútroštátnu mobilitu občanov, ale aj podmienok“ Odôvodnenie: Vnútroštátna mobilita občanov nespadá do pôsobenia migračnej politiky štátu, ale do pôsobenia politiky trhu práce

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený.

89.

V časti „1. Legálna migrácia“ piaty odsek dvanásty bod 
V časti „1. Legálna migrácia“ v piatom odseku navrhujeme v dvanástom bode odstrániť text „zlepšovanie a zefektívňovanie zberu a spracovania dát o trhu práce a ich sprístupnenie odbornej verejnosti i občanom,“  Odôvodnenie: Text svojím charakterom viac zapadá do úvodu kapitoly a v pripomienke číslo 11 (V časti „1. Legálna migrácia“ druhý odsek) ho navrhujeme zapracovať do druhého odseku kapitoly.

O

N

MV SR trvá na pôvodnom znení textu.

90.

V časti „1. Legálna migrácia“ piaty odsek trinásty bod 
V časti „1. Legálna migrácia“ v piatom odseku navrhujeme v trinástom bode odstrániť text „v odôvodnených prípadoch vykonávanie kontrol migrantov zameraných na zamedzenie ich nelegálneho pobytu zamestnávanie alebo podnikanie a na...,“ a nahradiť ho textom: "...zvýšenie ochrany práv migrantov, boj proti ich diskriminácii a proti násiliu páchanom na týchto osobách, vychádzajúc z ich zraniteľnosti a..." Odôvodnenie: Kontroly migrantov zamerané na zamedzenie ich nelegálneho pobytu a zamestnávania sa vykonávajú systematicky a nie len v odôvodnených prípadoch a tematicky sa viac hodia do kapitoly k nelegálnej migrácii. Je žiaduce v migračnej politike v oblasti legálnej migrácie zameranej na ekonomickú migráciu spomenúť aj ochranu práv migrantov, ako aj boj proti ich diskriminácii a zneužívaniu, nakoľko migranti spadajú do zraniteľnej skupiny.

Z

ČA

Na základe rozporového konania z 8. 8. 2011 bola pripomienka čiastočne akceptovaná. Rozpor bol odstránený.

91.

Kapitola „2. Integrácia“  
Kapitolu „2. Integrácia“ navrhujeme zahrnúť do časti „1. Legálna migrácia“ ako podkapitolu. Odôvodnenie: Integračné opatrenia sú zamerané na cudzincov zdržiavajúcich sa na území krajiny legálne. Integrácia je súčasťou legálnej migrácie.

O

N

MV SR trvá na pôvodnom znení textu.

92.

V kapitole „2. Integrácia“ druhý odsek 
V kapitole „2. Integrácia“ v druhom odseku navrhujeme nahradiť text „na plnej akceptácii realít Slovenskej republiky migrantmi“ textom: " ...k integračnému modelu, ktorý je založený na definícii integrácie ako dynamického a obojstranného procesu vzájomného pôsobenia, ktorý si vyžaduje úsilie všetkých orgánov hostiteľskej krajiny, ako aj hostiteľskej spoločnosti a migrantov. Účelom integrácie je budovať vzájomnú úctu a toleranciu, ktorá pomôže pri vytváraní súdržnej spoločnosti v rámci jasných hraníc stanovených právnymi predpismi a spoločnými hodnotami Slovenskej republiky a Európskej únie." Odôvodnenie: Navrhovaná formulácia presnejšie vystihuje integračný model založený na zdieľaných zodpovednostiach migrantov a hostiteľskej krajiny v zmysle rešpektovania právnych predpisov a hodnôt SR.

Z

ČA

Na základe rozporového konania z 8. 8. 2011  bola pripomienka čiastočne akceptovaná. Rozpor bol odstránený.

93.

V kapitole „2. Integrácia“ druhý odsek 
V kapitole „2. Integrácia“ v druhom odseku navrhujeme nahradiť text „čo najrýchlejšej integrácie“, textom: "efektívnej integrácie." Odôvodnenie: Proces integrácie je veľmi individuálny. Princípom integrácie cudzincov preto nemôže byť stanovenie časového hľadiska, z pohľadu integrácie je vhodnejšie používať výraz „efektívna integrácia“.

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený.

94.

V kapitole „2. Integrácia“ štvrtý odsek prvý bod 
V kapitole „2. Integrácia“ vo štvrtom odseku navrhujeme v prvom bode nahradiť text „prestarlých migrantov“ textom: "...migrantov v postproduktívnom veku..." Odôvodnenie: Termín „prestarlý migrant“ pravdepodobne vznikol nepresným prekladom anglického termínu „elderly migrant“ a ako taký nie je presne definovaný. V záujme zrozumiteľnosti textu navrhujeme použiť korektný termín.

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený. Terminológia bola zosúladená aj s pripomienkou uplatnenou podpredsedom vlády SR pre ľudské práva a národnostné menšiny.

95.

V kapitole „2. Integrácia“ štvrtý odsek piaty bod 
V kapitole „2. Integrácia“ vo štvrtom odseku navrhujeme v piatom bode nahradiť text „... migrantských komunít, priamo v regiónoch“ textom: "...migrantských združení a komunít na lokálnej a regionálnej úrovni“. Odôvodnenie: Jedným zo základných predpokladov efektívnej integrácie je zapojenie migrantských združení a komunít nielen na úrovni regiónu ale aj na úrovni mesta a obce.

O

A

96.

V kapitole „2. Integrácia“ štvrtý odsek siedmy bod 
V kapitole „2. Integrácia“ vo štvrtom odseku navrhujeme v siedmom bode doplniť text v zátvorke textom: "(informačné centrá...)" Odôvodnenie: Jedným z najúčelnejších mechanizmov predpríchodovej prípravy sú informácie poskytované v krajinách pôvodu prostredníctvom tzv. MRC centier (Migrant Resource Centre), ktoré sú účinným nástrojom náborových programov i programov zameraných na prevenciu nelegálnej migrácie (napríklad v Moldavsku).

Z

A

Na základe rozporového konania z 8. 8. 2011  bola pripomienka akceptovaná. Rozpor bol odstránený.

97.

V kapitole „2. Integrácia“ štvrtý odsek ôsmy bod 
V kapitole „2. Integrácia“ vo štvrtom odseku navrhujeme vo ôsmom bode odstrániť text a nahradiť ho znením: "- úpravu a zjednodušenie mechanizmu uznávania odborných kvalifikácií na účely výkonu povolania, na akademické účely pre azylantov, osoby s doplnkovou ochranou, presídlencov," Odôvodnenie: Navrhovaná formulácia upresňuje oblasti uznávania kvalifikácie pre cieľovú skupinu.

O

A

98.

V kapitole „2. Integrácia“ štvrtý odsek deviaty bod 
V kapitole „2. Integrácia“ vo štvrtom odseku navrhujeme text deviateho bodu nahradiť textom: "- zabezpečiť dostupnú výučbu slovenského jazyku a sociokultúrnej orientácie pre migrantov a následné zavedenie jednotnej metodiky na overovanie znalosti slovenského jazyka pre migrantov " Odôvodnenie: Základným predpokladom úspešnej integrácie cudzincov je dostupnosť jazykového vzdelávania, prepojená s efektívnou sociokultúrnou orientáciou.

O

A

99.

V kapitole „2. Integrácia“ štvrtý odsek desiaty bod 
V kapitole „2. Integrácia“ vo štvrtom odseku navrhujeme text desiateho bodu nahradiť textom: "- zjednodušenie postupu pri naturalizácii a získavaní štátneho občianstva Slovenskej republiky, zavedenie systematického postupu preukazovania znalosti slovenského jazyka a všeobecných znalostí o Slovenskej republike" 
Odôvodnenie: Systematický postup pri naturalizácií a získavaní štátneho občianstva predpokladá zavedenie jednotného nastavenia preukazovania znalostí jazyka a všeobecných znalostí o SR (úroveň jazyka B1)

O

N

Text bol upravený v zmysle pripomienky ÚV SR.

| 100. | V kapitole „2. Integrácia“ štvrtý odsek jedenásty bod V kapitole „2. Integrácia“ vo štvrtom odseku navrhujeme text jedenásteho bodu nahradiť textom: "- rozšírenie možností, spôsobu a foriem financovania integračných opatrení s dôrazom na efektívne využívanie finančných prostriedkov z fondov Európskej únie, rozpočtových a alternatívnych zdrojov." Odôvodnenie: Nevyhnutnou súčasťou efektívnej integrácie je zabezpečenie viac úrovňového financovania integračných opatrení. | O | N | MV SR trvá na pôvodnom znení textu.

101.

Kapitola „3. Emigrácia kvalifikovanej pracovnej sily“ 
Kapitolu „3. Emigrácia kvalifikovanej pracovnej sily“ navrhujeme z textu Migračnej politiky odstrániť v plnom znení. Odôvodnenie: Cieľom dokumentu je definovať základné ciele SR s ohľadom na migráciu do Slovenskej republiky. Z tohto pohľadu teda cieľom dokumentu nie je emigrácia, resp. migrácia slovenských občanov. Problematika emigrácie občanov SR za prácou do zahraničia, resp. odchod kvalifikovanej pracovnej sily by mali byť definované v dokumentoch zaoberajúcich sa hospodárskou politikou, problematikou trhu práce a zamestnanosti. Analýza trhu práce uvedená na viacerých miestach dokumentu, ktorej výsledkom bude zoznam nedostatkových profesií, v sebe zahŕňa aj nedostatkové profesie spôsobené emigráciou.

Z

N

Na základe rozporového konania z 8. 8. 2011 IOM na pripomienke ďalej netrvá. Rozpor bol odstránený.

| 102. | Kapitola „4. Nelegálna migrácia, návraty a obchodovanie s ľuďmi“ Názov kapitoly „4. Nelegálna migrácia, návraty a obchodovanie s ľuďmi“ navrhujeme nahradiť názvom "Nelegálna migrácia" a rozčleniť ju na podkapitoly: "Návraty a readmisia" "Ochrana hraníc"  "Obchodovanie s ľuďmi" Odôvodnenie: Uvedenú zmenu navrhujeme vzhľadom na logické prepojenie uvedených podkapitol a zjednodušenie štruktúry celého dokumentu. | O | N | MV SR trvá na pôvodnom znení textu.
| 103. | Kapitola „4. Nelegálna migrácia, návraty a obchodovanie s ľuďmi“ V kapitole „4. Nelegálna migrácia, návraty a obchodovanie s ľuďmi“ navrhujeme vypustiť tretí, piaty, šiesty, siedmy, ôsmy a deviaty odsek. Odôvodnenie: V záujme logického prepojenia jednotlivých tém textu a zrozumiteľnosť dokumentu navrhujeme vypustené odseky 3, 5-8 presunúť do podkapitoly Návraty a readmisia a odsek 9 do podkapitoly Obchodovanie s ľuďmi navrhnutej v predchádzajúcej pripomienke číslo 36 (ku Kapitola „4. Nelegálna migrácia, návraty a obchodovanie s ľuďmi“). | O | N | MV SR trvá na pôvodnom znení textu.

104.

Kapitola „4. Nelegálna migrácia, návraty a obchodovanie s ľuďmi“ V kapitole „4. Nelegálna migrácia, návraty a obchodovanie s ľuďmi“ navrhujeme doplniť podkapitolu "Návraty a readmisia" s textom: "Neoddeliteľnou súčasťou regulácie migrácie a dôležitým nástrojom v boji proti nelegálnej migrácii je i návratová a reintegračná politika. Slovenská republika v rámci návratovej politiky preferuje možnosť vykonávania asistovaných dobrovoľných návratov, ak to umožňuje povaha prípadu a účel konania, pred nútenými návratmi. Pri praktickej realizácii dobrovoľných návratov spolupracujú orgány štátnej správy s mimovládnymi a medzinárodnými organizáciami, a to najmä s Medzinárodnou organizáciou pre migráciu (ďalej len „IOM“). Dôležitou súčasťou programu dobrovoľných návratov je poskytovanie reintegračnej pomoci navrátilcom s cieľom zvýšenia udržateľnosti konkrétneho návratu a podpory rozvoja krajiny pôvodu migrantov 
Represívne opatrenia formou nútených návratov uplatňuje Slovenská republika v prípade migrantov, ktorí porušujú jej právny poriadok. Nútený návrat sa uplatňuje len v prípade, ak sú vyčerpané všetky prostriedky na to, aby migrant rešpektoval rozhodnutie správneho alebo súdneho orgánu a územie Slovenskej republiky skutočne opustil. Dôležitým nástrojom regulácie migrácie v tejto oblasti sú readmisné dohody, ktoré Slovenská republika uzatvára s vybranými krajinami tranzitu, resp. pôvodu migrantov. V súvislosti s tým je potrebné v závislosti od vývoja migračnej situácie uzatvárať nové, resp. revidovať súčasné readmisné dohody a ich vykonávacie protokoly, posilňovať spoluprácu so zastupiteľskými úradmi tretích krajín, ktorých občania sú najčastejšie vyhosťovaní, resp. so zástupcami krajín, u ktorých pretrváva problém s realizáciou vyhostenia a zabezpečiť efektívny systém kontroly plnenia podmienok návratovej asistencie zo strany príjemcov vrátane možnosti vymáhať vynaložené finančné prostriedky." Odôvodnenie: Navrhované znenie podkapitoly obsahuje text upravených vypustených odsekov 3, 5 až 8 v záujme zachovania zrozumiteľnosti a prehľadnosti dokumentu.

O

N

MV SR trvá na pôvodnom znení.

105.

Kapitola „4. Nelegálna migrácia, návraty a obchodovanie s ľuďmi“ V kapitole „4. Nelegálna migrácia, návraty a obchodovanie s ľuďmi“ navrhujeme doplniť podkapitolu "Obchodovanie s ľuďmi" s textom: "V rámci boja proti nelegálnej migrácii pripadá významná úloha aktivitám týkajúcim sa boja proti obchodovaniu s ľuďmi, ktorý je presne definovaný v aktuálnom Národnom programe boja proti obchodovaniu s ľuďmi (aktuálne v platnosti dokument na roky 2011 – 2014). Činnosť v tejto oblasti je potrebné zamerať na: 
- posilňovanie kontrolných mechanizmov na kontrolu monitorovania pracovných agentúr ponúkajúcich zamestnanie v Slovenskej republike a v zahraničí, udeľovanie licencií a reguláciu výkonu týchto činností, 
- zefektívnenie medzinárodnej spolupráce orgánov činných v trestnom konaní prostredníctvom prehĺbenia spolupráce s inými štátnymi a medzinárodnými inštitúciami v oblasti výmeny informácií a vybavovania dožiadaní, 
- zvyšovanie všeobecnej informovanosti prostredníctvom informačných kampaní o rizikách nelegálnej práce a o obchodovaní s ľuďmi, o možných rizikách pracovnej migrácie i možnostiach pomoci, 
- integráciu obetí obchodovania s ľuďmi - cudzincov do spoločnosti, s cieľom minimalizovať riziko opätovne sa stať obeťou takýchto trestných činov, alebo návrat obete obchodu s ľuďmi do krajiny pôvodu. 
- identifikáciu dospelých a detských obetí obchodovania s ľuďmi, osobitne potenciálnych detských obetí obchodovania s ľuďmi v tranzite. 
- inštitucionalizovanie vzdelávania zameraného na identifikáciu obetí obchodovania s ľuďmi pre profesie prichádzajúce do kontaktu s legálnymi a nelegálnymi migrantmi 
- podporu spolupráce s krajinami pôvodu, tranzitu, cieľovými krajinami- v oblasti výskumu fenoménu Obchodovania s ľuďmi, odhaľovania medzinárodných ciest a trendov obchodovania s ľuďmi." 
Odôvodnenie: Navrhované znenie podkapitoly obsahuje text upraveného odstráneného odseku 9 v záujme zachovania zrozumiteľnosti a prehľadnosti dokumentu. Problematika obchodu s ľuďmi sa v kontexte tohto dokumentu týka cudzincov, pre ktorých je Slovenská republika tranzitnou alebo cieľovou krajinou a nie slovenských občanov, ktorí sú obchodovaní do zahraničia. Zmeny sú navrhované v tomto zmysle.

Z

ČA

Na základe rozporového konania z 8. 8. 2011  bola pripomienka  čiastočne akceptovaná. Rozpor bol odstránený.

106.

Kapitola „6. Medzinárodná ochrana, migrácia a rozvoj“  
Kapitolu „6. Medzinárodná ochrana, migrácia a rozvoj“ navrhujeme rozdeliť do dvoch samostatných kapitol: "Medzinárodná ochrana" – odsek 1 až 4, "Migrácia a rozvoj" – odsek 5 až 9. Odôvodnenie: Ide o dve samostatné komplexné problematiky, ktoré by v záujme prehľadnosti a zrozumiteľnosti dokumentu mali byť spracované v samostatných kapitolách.

O

N

MV SR trvá na pôvodnom členení materiálu.

107.

Kapitola „6. Medzinárodná ochrana, migrácia a rozvoj“ ôsmy odsek  V kapitole „6. Medzinárodná ochrana, migrácia a rozvoj“ navrhujeme ôsmy odsek preformulovať nasledovne: 
- v prvej vete po formulácii „poskytovaním dvojstranných rozvojových projektov a programov“ navrhujeme doplniť text: "ako aj zapájaním sa do viacstranných rozvojových projektov a programov" 
- v prvej vete po formulácii „zameriava na zlepšenie hospodárskej a sociálnej situácie obyvateľstva tretích krajín“ navrhujeme doplniť text: "s cieľom maximalizácie pozitívnych a minimalizácie negatívnych účinkov migrácie na rozvoj." 
- vetu „Pomoc je naviazaná na viaceré oblasti, o. i. najmä na politiku zamestnávania a vzdelávania obyvateľstva prijímacej krajiny“ navrhujeme odstrániť. 
Odôvodnenie: Jednotlivé konkrétne opatrenia na dané roky by mali byť súčasťou dokumentu určujúceho zameranie rozvojovej pomoci na jednotlivé roky na základe pravidelného vyhodnocovania potrieb v krajinách pôvodu alebo tranzitu a vplyvu migračných tokov z týchto krajín na migračnú situáciu v SR, resp. by mohli byť presunuté pod odrážky, keďže ide už o čiastkový a nie celkový cieľ.

O

N

MV SR trvá na pôvodnom texte.

108.

Kapitola „6. Medzinárodná ochrana, migrácia a rozvoj“ deviaty odsek 
V kapitole „6. Medzinárodná ochrana, migrácia a rozvoj“ navrhujeme v odseku 9 doplniť za prvý bod nový bod s textom: 
"- za účelom definovanie prioritných krajín rozvojovej pomoci s ohľadom na manažment migrácie systematicky zbierať štatistiky, spracovávať pravidelné analýzy a vyhodnocovať, ktoré krajiny pôvodu a tranzitu ovplyvňujú migračné toky do SR a reflektovať tieto skutočnosti v strategických materiáloch oficiálnej rozvojovej pomoci" Odôvodnenie: Štatistiky zbierané Úradom hraničnej a cudzineckej polície P PZ ako aj následne spracované analýzy poukazujú na to, že migračné toky z tretích krajín do SR smerujú najmä z Ukrajiny, Moldavska, Gruzínska, Afganistanu, Somálska. Programové dokumenty oficiálnej rozvojovej pomoci tieto fakty reflektujú len čiastočne, resp. pomoc ktorá ide do týchto krajín nie je zameraná na oblasti pomáhajúce pri manažovaní migračných tokov.

Z

ČA

Na základe rozporového konania z 8. 8. 2011  bola pripomienka  čiastočne akceptovaná. Rozpor bol odstránený.

109.

Kapitola „6. Medzinárodná ochrana, migrácia a rozvoj“ deviaty odsek druhý bod 
V kapitole „6. Medzinárodná ochrana, migrácia a rozvoj“ navrhujeme v odseku 9 odstrániť druhý bod a nahradiť ho textom: 
"- Na základe pravidelne spracovaných analýz cielene smerovať rozvojovú pomoc Slovenskej republiky do krajín relevantných z hľadiska migračných tokov do Slovenskej republiky/Európskej únie" 
Odôvodnenie: Slovenská republika je zapojená do viacerých regionálnych, bilaterálnych alebo medzinárodných projektov a programov, ktorých cieľom je napomôcť manažmentu migrácie v krajinách pôvodu a tranzitu. S cieľom dosiahnutia multiplikačného efektu a neštiepenia finančných prostriedkov na malé čiastkové aktivity, by mala aj ODA smerovať do krajín, kde SR už investuje nemalé finančné prostriedky.

Z

N

Na základe rozporového konania z 8. 8. 2011 IOM na pripomienke ďalej netrvá.  Rozpor bol odstránený.

110.

Kapitola „6. Medzinárodná ochrana, migrácia a rozvoj“ deviaty odsek tretí bod 
V kapitole „6. Medzinárodná ochrana, migrácia a rozvoj“ navrhujeme v odseku 9 odstrániť tretí bod a nahradiť ho textom: 
"- využiť potenciál dočasnej a cyklickej migrácie ako aj návratovej politiky pri eliminovaní nelegálnej migrácie, úniku mozgov a zároveň pri rozvoji tretích krajín" Odôvodnenie: Doplnenie rozširuje pôvodné znenie tak, aby v ňom boli reflektované zásady politiky migrácie a rozvoja.

O

A

111.

Kapitola „6. Medzinárodná ochrana, migrácia a rozvoj“ deviaty odsek 
V kapitole „6. Medzinárodná ochrana, migrácia a rozvoj“ navrhujeme v odseku 9 doplniť text:
"- spolupracovať s cieľovými krajinami ako aj krajinami pôvodu a tranzitu za účelom zosúladenie aktivít pri manažovaní migračných tokov 
- s cieľom podpory rozvoja krajín pôvodu a eliminácie nelegálnej migrácie podporovať programy zamestnanosti, vzdelávacie programy a podnikateľské aktivity priamo v krajinách pôvodu, resp. tranzitu 
- podporovať poskytovanie reintegračných príspevkov navrátilcom v rámci programu dobrovoľných návratov s cieľom podporiť aktivity smerujúce k získaniu príjmu zo zamestnania, príp. na pokrytie základných životných potrieb po návrate do krajiny pôvodu. Posilňovať monitoring a evaluáciu poskytnutých reintegračných príspevkov s cieľom skvalitňovať nastavenie programu asistovaných dobrovoľných návratov a reintegrácie a zvyšovať potenciál poskytnutej pomoci pre rozvoj krajiny 
- s cieľom zabránenie nežiaducej migrácii poskytovať informácie na podporu a zabezpečenie legálnej migrácie 
- využiť v tejto oblasti potenciál migrantských komunít, asociácií a sietí migrantov v SR" Odôvodnenie: Cieľom doplnení je, aby migračná politika v oblasti rozvoja reflektovala rôzne medzinárodné strategické dokumenty v tejto oblasti.

O

N

MV SR trvá na pôvodnom znení textu.

112.

Kapitola „7. Inštitucionálne zabezpečenie“ prvý až tretí odsek 
V kapitole „7. Inštitucionálne zabezpečenie“ navrhujeme odstrániť odsek 1 až 3 a nahradiť ho textom: "Migračná politika je realizovaná v medzinárodnom a vnútroštátnom kontexte. Medzinárodný rozmer je daný najmä členstvom krajiny v medzinárodných organizáciách a inštitúciách, ktoré je potrebné využívať v maximálnej miere. Vnútroštátny kontext je daný ústrednými orgánmi štátnej správy, miestnej samosprávy, odbormi, združeniami a mimovládnymi organizáciami. V záujme naplnenia princípov a cieľov migračnej politiky je nevyhnutné prehodnotiť kompetencie a posilniť účasť jednotlivých inštitúcií na implementácii migračnej politiky, a to najmä Ministerstva práce, sociálnych vecí a rodiny, Ministerstva hospodárstva, Ministerstva školstva, Ministerstva zdravotníctva a samosprávy na regionálnej a miestnej úrovni. Zároveň nevyhnutné prehodnotiť relevantné zákony – najmä zákon o pobyte cudzincov a zákon o zamestnanosti – tak, aby umožnili dosiahnutie cieľov tejto politiky. Za realizáciu migračnej politiky vecne zodpovedá Riadiaci výbor pre migráciu a integráciu cudzincov. Jeho úlohou je do šiestich mesiacov od prijatia dokumentu Vládou SR rozpracovať konkrétne úlohy, ktorých naplnenie je nevyhnutné pre dosiahnutie cieľov migračnej politiky, do dvojročných akčných plánov a sledovať ich plnenie." Odôvodnenie: Migračná politika je strategickým dokumentom v oblasti migrácie s pomerne dlhým časovým výhľadom. V záujme napĺňania jej cieľov je potrebné prijať opatrenia, ktoré v niektorých prípadoch súčasná legislatíva a inštitucionálne zabezpečenie neumožňuje (napr. realizácii náborových programov v krajinách pôvodu na zaplnenie nedostatkových pozícií na trhu práce bráni absencia prechodného obdobia na nájdenie inej pozície pre cudzinca, ktorý bez vlastného zavinenia príde o prácu, ergo povolenie na prácu a povolenie na pobyt). Navrhovaný text umožní rozpracovať politiku na konkrétne opatrenia a pravidelne ich vyhodnocovať.

Z

ČA

Na základe rozporového konania z 8. 8. 2011  bola pripomienka  čiastočne akceptovaná. Rozpor bol odstránený.

113.

Kapitola „Záver“ prvý odsek  
V kapitole „Záver“ navrhujeme presunúť prvý odsek do dôvodovej správy. Odôvodnenie: Odsek svojou štylizáciou nezapadá do dokumentu a je dobrým východiskom do dôvodovej správy.

O

N

MV SR trvá na pôvodnom texte.

Úrad pre Slovákov žijúcich v zahraničí

114.

K návrhu uznesenia vlády SR:
Navrhujeme preformulovať návrh uznesenia vlády SR tak, aby sa aj s prihliadnutím na vznesené zásadné pripomienky zohľadnila koordinačná a výkonná právomoc Úradu pre Slovákov žijúcich v zahraničí (ÚSŽZ), ktorá mu patrí v zmysle zákona č. 474/2005 Z. z., a to aj v oblasti migračnej politiky Slovenska vo vzťahu k osobám v postavení Slováka žijúceho v zahraničí a v nadväznosti na závery rokovania medzi štátnym tajomníkom MV SR a predsedom ÚSŽZ. Pripomienka sa týka formulácií uvedených v bodoch B.1, B.2, B.3 a B.5 návrhu uznesenie vlády SR.

Z

A

Na základe rozporového konania z 2. 8. 2011  bola pripomienka  akceptovaná. Rozpor bol odstránený.

115.

Časti 1. Legálna migrácia, prvý a druhý odsek:
Navrhujeme za druhý odsek vložiť nový tretí odsek, ktorý znie: "Pri prijímaní cudzincov v rámci riadenej ekonomickej migrácie je dôležitým kritériom aj tzv. etický nábor pracovníkov, a to najmä z krajín a oblastí, kde žijú Slováci žijúci v zahraničí, s cieľom revitalizácie života týchto osôb v súlade s koncepciou starostlivosti o Slovákov žijúcich v zahraničí schválenou vládou Slovenskej republiky." Odôvodnenie: Tzv. etický nábor pracovníkov zo strany členských štátov EÚ je podrobnejšie rozpracovaný v dokumente s názvom "Globálny prístup k migrácii smerom ku komplexnej migračnej politike" a hoci sa primárne zameriava na nábor zdravotníckych pracovníkov, z pohľadu Úradu pre Slovákov žijúcich v zahraničí je dôležité túto otázku vnímať širšie, a to v duchu koncepcie starostlivosti o Slovákov žijúcich v zahraničí, s cieľom harmonizovať tieto dve politiky, t.j. migračnú politiku a politiku starostlivosti o našich krajanov. Možno povedať, že etický nábor je spodnou hranicou na rozdiel od preferenčného režimu vo vzťahu k cudzincom z kultúrne blízkych krajín, čo je naopak vrchná hranica vo vzťahu ku krajanom.

Z

A

Na základe rozporového konania z 2. 8. 2011  bola pripomienka  akceptovaná. Rozpor bol odstránený.

116.

Časť 1. Legálna migrácia, desiata zarážka:
Navrhujeme desiatu zarážku preformulovať takto: "- zameranie sa na kontrolu predkladaných dokladov a odhaľovanie falzifikátov, zefektívnenie činnosti strediska na uznávanie dokladov o vzdelaní ministerstva školstva a aktívne zapájanie Úradu pre Slovákov žijúcich v zahraničí a konzulárnych úradov Slovenskej republiky do tohto procesu," Odôvodnenie: Úrad pre Slovákov žijúcich v zahraničí sa podieľa na procese riadenej ekonomickej migrácie vydávaním osvedčení Slováka žijúceho v zahraničí. V tomto procese je bežnou praxou kontrola predkladaných dokladov, ktorými cudzinci preukazujú slovenskú národnosť a národné povedomie a neraz i odhaľovanie falzifikátov, a to aj s pomocou príslušných útvarov Policajného zboru SR.

Z

A

Na základe rozporového konania z 2. 8. 2011  bola pripomienka  akceptovaná. Rozpor bol odstránený. Text bol upravený aj v súlade s pripomienkami  Ministerstva školstva, vedy, výskumu a športu SR a Ministerstva zahraničných vecí SR.

117.

Časť 1. Legálna migrácia, posledná zarážka:
Navrhujeme preformulovať poslednú zarážku takto: "- vytváranie informačno-konzultačných centier pre migrantov, a to aj v krajine pôvodu imigrantov prostredníctvom Slovákov žijúcich v zahraničí, ak je to možné, na zlepšenie ich prístupu k informáciám o vstupe a pobyte, životných a pracovných podmienkach prostredníctvom imigračných portálov, webových (viacjazyčných) stránok zainteresovaných rezortov a aktívne zapájanie Úradu pre Slovákov žijúcich v zahraničí a konzulárnych úradov Slovenskej republiky do tejto problematiky." Odôvodnenie: Prílev kvalifikovanej zahraničnej pracovnej sily na Slovensko, ale aj návrat kvalifikovaných Slovákov žijúcich v zahraničí späť na Slovensko, je súčasťou programového vyhlásenia vlády SR. Vytváranie informačno-konzultačných centier v krajinách, odkiaľ má Slovensko záujem pritiahnuť pracovnú silu, je efektívnejšie aj so zapojením slovenských krajanských komunít v zahraničí, čo je aj jedným z cieľov Úradu pre Slovákov žijúcich v zahraničí v rámci koncepcie migrácie občanov SR, ktorí sú zároveň aj Slovákmi žijúcimi v zahraničí, do zahraničia a späť.

Z

A

Na základe rozporového konania z 2. 8. 2011  bola pripomienka   akceptovaná. Rozpor bol odstránený.

118.

Časť 3. Emigrácia kvalifikovanej pracovnej sily, tretia veta:
Navrhujeme preformulovať tretiu vetu takto: "V súčasnosti neexistuje ucelená koncepcia migrácie občanov Slovenskej republiky do zahraničia a späť, ako ani integračné programy pre vracajúcu sa pracovnú silu na slovenský pracovný trh a tento problém sa prejavil najmä v čase prebiehajúcej finančnej a hospodárskej krízy." Zároveň navrhujeme vložiť novú prvú zarážku do nasledujúceho odseku, ktorá znie: "- vypracovať ucelenú koncepciu migrácie občanov Slovenskej republiky do zahraničia a späť zo strany Úradu pre Slovákov žijúcich v zahraničí," Tiež navrhujeme preformulovať pôvodnú druhú (teraz už tretiu) zarážku v tomto odseku takto: "- rešpektovať koordinačnú úlohu Úradu pre Slovákov žijúcich v zahraničí v tejto oblasti a skvalitniť spoluprácu a informovanosť medzi všetkými relevantnými subjektmi tak, aby v praxi mohli dôsledne plniť svoje úlohy v prospech komunít emigrantov," Odôvodnenie: Navrhované formulácie vyplývajú zo záverov rokovania medzi štátnym tajomníkom MV SR a predsedom Úradu pre Slovákov žijúcich v zahraničí, ktoré sa uskutočnilo 20. júla 2011 na pôde MV SR..

Z

ČA

Na základe rozporového konania z 2. 8. 2011  bola pripomienka  čiastočne akceptovaná. Rozpor bol odstránený.

119.

odoslaná Časť 7. Inštitucionálne zabezpečenie:
Podľa nášho názoru bude potrebné túto časť prepracovať a doplniť s cieľom vziať do úvahy nasledujúce skutočnosti: 1. V tejto časti sa hovorí o inštitucionálnom zabezpečení migračnej politiky, ktorá zahŕňa aj emigráciu kvalifikovanej pracovnej sily a jej pritiahnutie späť na Slovensko, ale od štvrtého odseku sa pozornosť zameriava len na cudzincov a ich imigráciu a naturalizáciu. Pritom kvalifikovaná pracovná sila odchádzajúca zo Slovenska sa po odhlásení trvalého pobytu stáva entitou, ktorá patrí do právomoci Úradu pre Slovákov žijúcich v zahraničí a po novelizácii príslušného zákona, keď dôjde pravdepodobne k zmene statusového kritéria z trvalého pobytu na centrum životných záujmov, sa stane drvivá väčšina tejto pracovnej sily osobami s postavením Slovákov žijúcich v zahraničí. Ak má Úrad pre Slovákov žijúcich v zahraničí (ÚSŽZ)plniť svoju koordinačnú funkciu a vykonávať svoje právomoci vrátane vypracovania koncepcie migrácie vo vzťahu k tejto skupine osôb, je vhodnejšie, ak sa táto časť materiálu preformuluje spôsobom, že sa takáto úloha ÚSŽZ jasne uvedie v samotnom texte a jednotný prierezový orgán (INÚ) nebude zabezpečovať celú migračnú politiku, ale len politiku imigrácie a naturalizácie. 2. Nie je zrejmé, aké zloženie by mal mať Riadiaci výbor pre migráciu a integráciu cudzincov. Opätovne sa skôr zdá, že ide o imigráciu a naturalizáciu. Bolo by vhodné spresniť, ktoré relevantné subjekty budú mať zastúpenie v takomto výbore, pričom z pohľadu kompetencií Úradu pre Slovákov žijúcich v zahraničí je relevantná nielen migrácia uvedená v časti 3 tohto dokumentu, ale aj imigrácia tých cudzincov na Slovensko, ktorí sú zároveň aj Slovákmi žijúcimi v zahraničí. 3. Ak má Úrad pre Slovákov žijúcich v zahraničí plniť svoje úlohy súvisiace s vypracovaním koncepcie migrácie občanov SR do zahraničia a späť a vykonávať v tomto smere aj koordinačnú úlohu, ako mu to nakoniec vyplýva už z platného zákona (zákon č. 474/2005 Z. z.), bude rovnako ako v prípade MV SR a jeho snahy uvedenej v bode 3 tejto časti materiálu, potrebné zabezpečiť príslušný počet funkčných miest aj na samotnom úrade, čo by malo byť v texte uvedené.

Z

N

Na základe rozporového konania z 8. 8. 2011 ÚSŽZ na pripomienke  ďalej netrvá. Rozpor bol odstránený.

Úrad Vysokého komisára OSN pre utečencov v Slovenskej republike (UNHCR)

120.

1. Legálna migrácia
A. V rámci riadenej ekonomickej migrácii, ku ktorej sa Slovenská republiky v uvedenom dokumente prihlásila, UNHCR odporúča, aby sa základné kritérium prijímania cudzincov, ktorí môžu byť prínosom pre rozvoj slovenského hospodárstva a spoločnosti, zohľadňovalo aj pri osobách v záujme UNHCR (napr. osoby s poskytnutou doplnkovou ochranou). 
Medzi cudzincami, ktorým Slovenská republika poskytla medzinárodnú ochranu formou doplnkovej ochrany, sa nájde veľa potenciálu, ktorý môže znamenať prínos pre rozvoj slovenskej spoločnosti. Keďže ide o cudzincov, ktorí sa už na území Slovenskej republiky nachádzajú, bolo by vhodné, aby tí, ktorí spĺňajú podmienku vysokého integračného potenciálu a prínosu pre Slovenskú republiku, dostali riadnu a rovnakú šancu zotrvať na jej území, ako ostatní legálni migranti, o ktorých má Slovenská republika záujem. 
UNHCR preto odporúča, aby v rámci nástrojov riadenej migrácie neboli osoby s medzinárodnou ochranou diskriminované a vylúčené z možnosti uchádzať sa o trvalejšie resp. výhodnejšie formy pobytov, pokiaľ spĺňajú osobnostné resp. vedomostné predpoklady pre naplnenie podmienky potenciálneho prínosu. 
Zároveň má UNHCR za to, že je potrebné, aby v rámci konania o udelenie azylu Slovenská republika zohľadňovala aj integračný a rozvojový potenciál osoby, ktorá žiada v Slovenskej republike o poskytnutie medzinárodnej ochrany.

Z

N

Na základe rozporového konania z 8. 8. 2011 UNHCR na pripomienke  ďalej netrvá. Rozpor bol odstránený.

121.

1. Legálna migrácia
B. Napriek tomu, že UNHCR nemá pochybnosť o tom, že pojem (i)migrant resp. pojem cudzinec zahŕňa na účely Migračnej politiky aj osoby v záujme UNHCR (azylanti, cudzinci s doplnkovou ochranou, osoby bez štátnej príslušnosti), bolo by vhodné túto skutočnosť v texte Migračnej politiky výslovne zakotviť a ďalej na vhodných miestach používať iba slovné spojenie „osoby s medzinárodnou ochranou“.
Osobitne to odporúčame napríklad v časti predloženého materiálu, ktorá navrhuje hlbšie rozpracovanie migračnej politiky pri vytváraní podmienok v rámci politiky bývania pre migrantov a azylantov. Na tomto mieste UNHCR odporúča slovo „ azylantov“ nahradiť slovami „predovšetkým osôb s medzinárodnou ochranou“. 
Osoby s medzinárodnou ochranou sú po udelení medzinárodnej ochrany v Slovenskej republike v osobitnom postavení, nakoľko na rozdiel od ekonomických migrantov nepricestovali na územie Slovenskej republiky dobrovoľne a nemali možnosť si vopred zabezpečiť prácu a ani bývanie. Na základe uvedeného pokladáme za potrebné, aby sa rozpracovanie Migračnej politiky bližšie venovalo vytváraniu podmienok pre zvýhodnené bývanie predovšetkým osôb s medzinárodnou ochranou, ktoré im pomôže naštartovať proces integrácie. Zo skupiny cudzincov, pre ktorých je potrebné vytvoriť osobitné podmienky pre bývanie, nemožno podľa názoru UNHCR, vynechať cudzincov s poskytnutou doplnkovou ochranou. V  tejto početnej skupine cudzincov sa nachádzajú mnohé rodiny s deťmi a iní osobitne zraniteľní cudzinci, ktorí si z objektívnych dôvodov sami nevedia alebo nemôžu zabezpečiť a uhrádzať bývanie za trhovú cenu.

Z

A

Na základe rozporového konania z 8. 8. 2011 bola pripomienka akceptovaná. Rozpor bol odstránený.

122.

2.   Integrácia
A. UNHCR považuje za potrebné upozorniť, že deklarovaný príklon k integračnému modelu, „...ktorý je založený na plnej akceptácii realít Slovenskej republiky“ migrantmi, môže byť vnímaný ako príklon Slovenskej republiky k asimilačnému modelu, čo by bolo je v rozpore so spoločnými hodnotami členských štátov Európskej únie. Asimilačný model je totiž odporuje nielen základným princípom EÚ ale aj základnom spoločnej migračnej politiky EÚ, medzi ktoré patrí budovanie multikultúrnej spoločnosti. Migračná politika označuje za svoje základné piliere princípy dodržiavania ľudských práv a slobôd, zákazu diskriminácie a princíp flexibility. Vo svojom úvode vláda Slovenskej republiky jednoznačne vyjadruje svoju pripravenosť a ochotu podieľať sa na harmonizácii migračných politík jednotlivých štátov v rámci Európskej únie a spolupatričnosť k základným princípom a spôsobu jej fungovania pri riadení procesov migrácie. V časti o integrácii definuje integráciu ako kontinuálny, dlhodobý a dynamický obojstranný proces, ktorý zahŕňa jednak cudzincov, ale aj obyvateľov a celkové nastavenie právneho rámca hostiteľskej spoločnosti. Podľa Migračnej politiky aktívna povaha integračných politík zdôrazňuje potrebu vzájomného rešpektovania sa a recipročného uznávania práv a povinností oboch skupín. Slovenská republika považuje komunity cudzincov za integrálnu súčasť spoločnosti a oceňuje ich prínos v hospodárskej, kultúrnej, vzdelanostnej a spoločenskej oblasti.
Vzhľadom na vyššie uvedené citácie z Migračnej politiky považuje UNHCR odkaz na príklon k modelu založenému na plnej akceptácii realít Slovenskej republiky za nejasný, mätúci a vytvárajúci priestor pre negatívne asimilačné asociácie. UNHCR preto navrhuje, aby sa Slovenská republika jednoznačne prihlásila k budovaniu multikultúrnej spoločnosti a požiadavku „plnej akceptácie realít Slovenskej republiky migrantmi“ formulovala jasnejšie tak, aby nemohlo dôjsť k jej zámene so snahou o asimilačnú politiku alebo toto slovné spojenie radšej vynechať.

Z

A

Na základe rozporového konania z 8. 8. 2011 pripomienka bola akceptovaná.   Rozpor bol odstránený.

123.

2.   Integrácia
B. UNHCR v predloženom materiáli oceňuje návrh na zavedenie uplatňovania tzv. integračného mainstreamingu s prihliadnutím na špecifiká výslovne definovaných osobitných skupín migrantov. Vzhľadom na špecifické postavenie cudzincov s medzinárodnou ochranou však pri integračnom mainstreamingu považujeme jednoznačne za potrebné brať do úvahy aj špecifiká postavenia tejto skupiny osôb. UNHCR preto navrhuje v tomto smere text Migračnej politiky doplniť. Z rovnakého dôvodu UNHCR navrhuje doplniť opatrenie zamerané na stanovenie mechanizmu systematického sledovania plnenia indikátorov integrácie migrantov, o slová „osobitne osôb s medzinárodnou ochranou v Slovenskej republike“.

Z

A

Na základe rozporového konania z 8. 8. 2011 pripomienka bola akceptovaná.   Rozpor bol odstránený.

| 124. | V časti 2 "Integrácia" Migračná politika hovorí o "zavedení jednotnej metodiky na overovanie znalostí slovenského jazyka pre nízko kvalifikovaných migrantov a sprístupnenie jazykového vzdelávania". UNHCR  má za to, že toto opatrenie by nemalo byť nedôvodne zamerané iba na nízko kvalifikovaných migrantov, nakoľko neexistuje priama úmera medzi výškou kvalifikácie a znalosťou slovenského jazyka. Zároveň má UNHCR za to, že  materiál by mal obsahovať vyjadrenie potreby systémového zjednotenia a vytvorenia štandardov výučby slovenského jazyka pre migrantov, osobitne pre osoby s medzinárodnou ochranou, používania jednotných učebníc. Taktiež absentuje konkrétne zavedenie zodpovednosti za túto úlohu. | Z | ČA | Na základe rozporového konania z 8. 8. 2011 pripomienka bola  čiastočne akceptovaná.   Rozpor bol odstránený.

125.

D.	UNHCR má za to, že pre konkrétne smerovanie a hlbšie rozpracovanie migračnej politiky v tejto oblasti je potrebné zamerať pozornosť aj na 
-	potrebu aktualizovať obsah pôvodného koncepčného materiálu  tzv. Komplexného riešenia procesu integrácie cudzincov s priznaným postavením utečenca do spoločnosti z roku 1996, ktoré obsahuje mnohé prínosné integračné opatrenia pre utečencov. Materiál by bolo vhodné  prepracovať tak, aby zodpovedal aktuálnym potrebám integrácie nielen azylantov, ale aj cudzincov s doplnkovou ochranou a odrážal vývoj v tejto oblasti na medzinárodnej, európskej aj vnútroštátnej úrovni od roku 1996.
V rámci podpory integračného procesu zastáva UNHCR názor, že osobám, ktorým bola priznaná medzinárodná ochrana vo forme azylu alebo doplnkovej ochrany, by mal zákon priznávať minimálny rozsah integračnej podpory a to bez ohľadu na implementáciu doplnkových projektov zameraných na podporu ich integrácie zo strany mimovládnych organizácií, miest alebo obcí. Obsah takéhoto programu pre jednotlivca by mal byť predvídateľný tak, aby to osobe pomohlo v jej spoločensky neistom postavení dosiahnuť určitý stupeň integrácie. Takýto program by mal byť financovaný bez ohľadu na projekty a najmä bez ohľadu na finančné prostriedky Európskej únie, ktoré majú pôsobiť iba doplnkovo.

Z

N

Na základe rozporového konania z 8. 8. 2011 UNHCR na pripomienke ďalej netrvá.   Rozpor bol odstránený. Daná oblasť bude predmetom rozpracovania v akčných plánoch.

| 126. | E.	UNHCR pokladá za potrebné deklarovanú zmenu postupu pri naturalizácii a získavaní štátneho občianstva Slovenskej republiky vyjadriť konkrétnejšie a jednoznačnejšie. Predpokladáme, že ide o úmysel  liberalizovať prístupu a zjednodušiť proces získavania štátneho občianstva Slovenskej republiky. | Z | A | Na základe rozporového konania z 8. 8. 2011 pripomienka bola akceptovaná.   Rozpor bol odstránený.
| 127. | F.	Vo vzťahu k rozšíreniu možností, spôsobov a foriem financovania integračných opatrení, UNHCR oceňuje, že si Slovenská republiky uvedomuje potrebu naplánovať pre opatrenia úspešnej integračnej politiky aj dostatočné finančné krytie. UNHCR podporuje aj snahu čo najefektívnejšie využívať finančné zdroje z fondov Európskej únie a ostatných alternatívnych mimorozpočtových zdrojov. UNHCR však v tejto súvislosti upozorňuje na potrebu, aby predložený materiál obsahoval potrebu plánovania a každoročného vyhodnocovania dostatočnosti finančných zdrojov vyčlenených na integračné opatrenia v rámci štátneho rozpočtu, bez ktorého nebude možné tieto opatrenia úspešne plniť. Zároveň UNHCR navrhuje určiť tiež úlohu vyhľadávania a identifikácie mimorozpočtových alternatívnych zdrojov a čo najširšieho informovania o možnostiach ich využitia. | Z | N | Na základe rozporového konania z 8. 8. 2011 pripomienka nebola akceptovaná.   Rozpor bol odstránený. Financovania Migračnej politiky SR je zabezpečovanie v rámci rozpočtov jednotlivých subjektov z príslušných fondov EU a alternatívnych mimorozpočtových zdrojov.

128.

3. Emigrácia kvalifikovanej pracovnej sily
UNHCR nerozumie dôvodom, pre ktoré je súčasťou Migračnej politiky aj táto oblasť, ktorá je naviac rozpracovaná mimoriadne stručne a nejasne. Text materiálu konštatuje, že emigrácie je nežiadúcim spoločenským javom, avšak neobsahuje žiadne reálne a konkrétne riešenia. Navrhované opatrenia sú vysoko všeobecné, ako napr. "...bezodkladne riešiť jeden z najzávažnejších negatívnych dopadov emigrácie občanov Slovenskej republiky do zahraničia, a to osobitne emigráciu vysokokvalifikovanej pracovnej sily" alebo "...pripraviť integračné programy pre osoby vracajúce sa zo zahraničia" a  “plniť úlohy v prospech komunít emigrantov". UNHCR má za to, že túto časť Migračnej politiky treba vypustiť, alebo zásadne preformulovať tak, aby sa aj v tejto časti nachádzali konkrétnejšie riešenia.

O

N

MV SR trvá na pôvodnom znení textu.

129.

4. Nelegálna migrácia, návraty a obchodovanie s ľuďmi
UNHCR navrhuje v tejto časti doplniť zmienku o spolupráci s mimovládnymi organizáciami pri monitorovaní výkonu nútených návratov. Táto zmienka je namieste aj vzhľadom na povinnosť členských štátov podľa čl.8 ods.6 Smernice EP a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, ako aj  podľa § 59 ods. 8 súčasne platného zákona č.48/2002 Z. z. o pobyte cudzincov.

O

N

MV SR trvá na pôvodnom znení textu.

130.

5. Ochrana hraníc
UNHCR víta v tejto časti predloženého materiálu výslovnú zmienku o medzinárodnom záväzku Slovenskej republiky umožniť osobám, ktoré to potrebujú, prístup k medzinárodnej ochrane, čomu nesmie brániť ani ochrana hraníc. UNHCR by si želalo, aby Slovenská republika v tejto časti výslovne deklarovala spoluprácu s UNHCR v oblasti monitorovania dodržiavania tohto záväzku Slovenskej republiky v kontexte ochrany hraníc a realizácie mandátu UNHCR v zmysle Ženevskej konvencie z roku 1951. UNHCR preto navrhuje v tejto časti Migračnej politiky formulovať ako jeden z cieľov inštitucionalizáciu spolupráce s Ministerstvom vnútra na hranici Slovenskej republiky s Ukrajinou a tiež aj v tranzitnej zóne medzinárodných letísk, ktorá by umožnila pokračovať v nezávislom monitorovaní postupu pri vstupe cudzincov na územie SR a ochrane štátnych hraníc.

Z

N

Na základe rozporového konania z 23. 8. 2011 Zastupiteľský úrad UNHCR na Slovensku na pripomienke ďalej netrvá.    Rozpor bol odstránený.

131.

6. Medzinárodná ochrana, migrácia a rozvoj
A. UNHCR navrhuje, aby sa Migračná politika v tejto časti venovala výlučne problematike poskytovania medzinárodnej ochrany a v ďalšej osobitnej časti prepojeniu migrácie a rozvojovej politiky.  Rozvojová politika a politika zamestnanosti sú prepojené všeobecne s migráciou, ale UNHCR nevidí dôvod, prečo by sa Migračná politika mala v jednej časti venovať týmto dvom nesúvisiacim témam. Politika poskytovania medzinárodnej ochrany si zasluhuje osobitnú pozornosť v osobitnej časti.

O

N

MV SR trvá na pôvodnom znení textu.

132.

B. Migračná politika v tejto časti obsahuje iba veľmi stručnú zmienku o účasti SR na presídľovaní ("aktívne zapájanie sa do medzinárodných procesov zdieľania bremena migrácie (relokácia, presídľovacie aktivity"). UNHCR navrhuje Ministerstvu, aby v tejto časti s výhľadom do roku 2020 presnejšie načrtlo svoje plány a postupnosť konkrétnych krokov  a spôsoby ich napĺňania. Z predloženého materiálu nie je dostatočne jasné, či je zámerom Slovenskej republiky podieľať sa na zdieľaní medzinárodného bremena ochrany utečencov len prostredníctvom výslovne zmienených aktivít formou transferu na základe medzinárodnej zmluvy a v rámci relokácie, alebo je Slovenská republiky otvorená aj iným formám medzinárodnej spolupráce pri presídľovaní utečencov z tretích krajín.
UNHCR vyslovuje presvedčenie, že Slovenská republika nevyužila doposiaľ svoj potenciál pri zdieľaní bremena migrácie. UNHCR podporuje vládu Slovenskej republike v tom, aby v horizonte rokov 2011 - 2020 zvážila zapojenie Slovenskej republiky aj do medzinárodného zdieľania bremena migrácie formou trvalého presídlenia osôb s medzinárodnou ochranou z tretích krajín do Slovenskej republiky a tento cieľ aby doplnila do návrhu Migračnej politiky.
V tejto časti UNHCR tiež upozorňuje, , že pri relokácii a rovnako aj pri transfere, nejde o žiadateľov o azyl, ale špecificky o utečencov. Navrhujeme preto upraviť text na „relokácie utečencov“.

Z

ČA

Na základe rozporového konania z 8. 8. 2011 pripomienka bola  čiastočne akceptovaná.   Rozpor bol odstránený.

133.

C.	UNHCR má za to, že migračná politika v oblasti medzinárodnej ochrany nemá obsahovať „spoluprácu pri realizácii integrácie“, ale „zodpovednosť za realizáciu integrácie“, pričom samozrejme spolupráca je jednou z metód ako je zabezpečenie integrácie možné dosiahnuť. V  7. časti o „Inštitucionálnom zabezpečení“ sa budúcemu Imigračnému a naturalizačnému úradu priznávajú kompetencie, pričom v rámci výkonu činnosti štátnej správy má zabezpečiť okrem iného integráciu, až po možnosť získať štátne občianstvo.
UNHCR zároveň dôrazne upozorňuje na problémy, ktoré v praxi spôsobuje nejasnosť ohľadom cieľov poskytovania doplnkovej ochrany v Slovenskej republike, ktoré len podporuje formulácia „perspektívne rozšírenie integrácie na cudzincov s poskytnutou doplnkovou ochranou“. UNHCR upriamuje pozornosť na skutočnosť, že takáto formulácia odporuje celkovému duchu Migračnej politiky, ktorá je založená na princípe nediskriminácie. Navyše v časti týkajúcej sa integrácie Migračná politika deklaruje, že SR považuje komunity cudzincov za integrálnu súčasť spoločnosti. Komunitu cudzincov s poskytnutou doplnkovou ochranou v SR nemožno z tohto pohľadu vyňať. Zároveň základným princípom integračnej politiky má byť umožnenie čo najrýchlejšej integrácie cudzincov, vrátane cudzincov s doplnkovou ochranou, do spoločnosti, aby sa eliminovala ich marginalizácia a zvýšila individuálna motivácia integrovať sa. UNHCR zásadne navrhuje túto formuláciu z Migračnej politiky vynechať a namiesto toho hovoriť o „zodpovednosti za realizáciu integrácie osôb s medzinárodnou ochranou“. UNHCR tiež odporúča konkrétne formulovať úlohu pre Migračný úrad, ktorou by mala byť príprava legislatívnych a organizačných opatrení nevyhnutných pre urýchlené zabezpečenie integrácie cieľovej skupiny cudzincov s poskytnutou doplnkovou ochranou s dátumom realizácie do konca roka 2011.

Z

A

Na základe rozporového konania z 8. 8. 2011 pripomienka bola akceptovaná.   Rozpor bol odstránený.

134.

D. UNHCR má za to, že pre konkrétne smerovanie a hlbšie rozpracovanie migračnej politiky v tejto oblasti je potrebné zamerať pozornosť aj na 
- podporu pre ďalší rozvoj interného mechanizmu kontroly a zabezpečenia kvality azylového konania, budovanie vnútorných kapacít pre posudzovanie žiadostí o azyl s využitím externej expertízy UNHCR a ďalších subjektov a tiež aj podpora pre poskytovanie právnej pomoci v azylovom konaní na prvom stupni,
- bližšie definovanie humanitárnych aspektov slovenskej azylovej politiky vo vzťahu k možnosti udeliť azyl z humanitných dôvodov, alebo k využitiu práva suverenity podľa čl. 3 ods. 2 Dublinského nariadenia II. a využívanie tohto oprávnenia v súlade so zásadou, aby v skutkovo rovnakých resp. podobných prípadoch nedochádzalo k neodôvodneným rozdielom.

Z

ČA

Na základe rozporového konania z 8. 8. 2011 pripomienka bola čiastočne akceptovaná.   Rozpor bol odstránený.

135.

Vzhľadom na celé spektrum aktivít, ktoré sú predpokladané pre Európsky azylový podporný úrad (EASO) v oblasti azylovej politiky, UNHCR navrhuje doplniť Migračnú politiku v tejto časti. EASO má ako jednu zo svojich priorít stanovené zvýšenie koordinácie operačnej spolupráce medzi členskými štátmi v oblasti azylu. Cieľom tejto spolupráce má byť, okrem spomínanej solidarity s členskými štátmi, ktoré čelia masívnemu prílevu utečencov, aj zvýšenie súladu a zabezpečenie pretrvávajúcej kvality rozhodovacích postupov členských štátov v oblasti azylu. Úlohy a oprávnenia správnej rady EASO sú vymedzené v čl. 29 Nariadenia EÚ č. 439/2010, ktorým sa zriaďuje EASO. Sú to predovšetkým úlohy v oblasti kontroly fungovania podporného úradu, rozpočtu a podobne. 
UNHCR preto odporúča, aby Slovenská republika v  Migračnej politike Slovenskej republiky s výhľadom do roku 2020 deklarovala v širšej miere účasť na aktivitách EASO, najmä aktívnejším zapojením sa do plnení úloh EASO v oblasti výmeny expertízy o najlepších postupoch v oblasti azylu medzi členskými štátmi EÚ (čl. 3) a odbornej prípravy členov vnútroštátnych správnych orgánov (čl. 6).  EASO má v rámci svojej úlohy vymedzenej v čl. 6 (Podpora odbornej prípravy) vypracovávať a organizovať odbornú prípravu v úzkej spolupráci s azylovými orgánmi členských štátov. Príprava môže byť všeobecná, špecifická alebo tematická a bude zahŕňať aj školenia „školiteľov“. Vzhľadom na uvedené by sa preto v Koncepcii, podľa názoru UNHCR mal nachádzať minimálne aj odkaz na spoluprácu SR s EASO v oblasti zvyšovania expertízy, systematického vzdelávania a zvyšovania kvality azylového konania.

Z

N

Na základe rozporového konania z 8. 8. 2011 UNHCR na pripomienke ďalej netrvá.   Rozpor bol odstránený.

Odbor vládnej agendy Úradu 
vlády SR

136.

Jazykové a technické pripomienky

-

-

Podľa  metodického pokynu na prípravu a predkladanie materiálov na rokovanie vlády SR (ods. 1 časť 3.2) sa tieto pripomienky nevyhodnocujú.

Verejnosť
 (1 osoba)

137.

Vlastný materiál 
s. 1, odstavec 1, prvá veta: Migrácia je historicky spoločenským javom, ktorý ... odporúčam rozšíriť a spresniť na: Medzinárodná migrácia (ďalej len „migrácia“) je historicky spoločenským javom, ktorý ... ODÔVODNENIE: Slovenská terminológia i prax diferencuje migráciu ako celok na dve rovnocenné zložky – na vnútornú migráciu a zahraničnú migráciu. Pre niektoré vedné disciplíny, praktické oblasti či právne kontexty je dôležitejšia vnútorná migrácia, pre iné zas zahraničná migrácia. Z dôvodu vyhnutia sa zmätočnému chápaniu textu je vhodné pri prvom uvedení tohto pojmu ho v dokumente významovo spresniť/rozšíriť [obdobne ako dokument pri prvom citovaní koncepcie migračnej politiky či koncepcie integrácie cudzincov uvádza ich plné pomenovanie, resp. pri prvom citovaní relevantných inštitúcií uvádza ich plné názvy].V ďalšom texte je potom už postačujúce uvádzať skrátenú formu pojmu tak, ako je použité. 
ZÁROVEŇ je takáto definičná vsuvka plne v súlade s podobnou definičnou vsuvkou v Uznesení vlády č. 67/2011 ku koncepčným zámerom migračnej politiky SR.

-

-
(N)

Podľa  metodického pokynu na prípravu a predkladanie materiálov na rokovanie vlády SR (ods. 1 časť 3.2.) sa tieto pripomienky verejnosti  nevyhodnocujú, keďže nejde o hromadnú pripomienku. Výlučne zo štatistických dôvodov sa vo vyhodnotení uvádza počet osôb zo strany verejnosti, ktoré k materiálu zaslali pripomienky (niektoré podnetné návrhy zo strany verejnosti boli v predkladanom materiáli využité).

138.

Vlastný materiál 
s. 1, odstavec 1, prvá veta: Migrácia je historicky spoločenským javom, ktorý výrazne ovplyvňuje politiku štátov.... odporúčam rozšíriť na Medzinárodná migrácia (ďalej len „migrácia“) je historicky spoločenským javom, ktorý výrazne ovplyvňuje politiku, ekonomiku, sociálne aspekty i bezpečnosť štátov  ODÔVODNENIE: Medzinárodná migrácia má jasne dokázaný vplyv nielen na politiku, ale aj na ekonomiku, sociálne aspekty alebo bezpečnosť krajiny

-

-
(N)

139.

Vlastný materiál 
s. 1, odstavec 1, prvá veta, slovo „demografiu“ navrhujem nahradiť výrazom „populačné zloženie“ ODÔVODNENIE: demografia je veda o obyvateľstve (pozri vysvetlenie na http://slovnik.juls.savba.sk/?w=demografia&s=exact&c=R619&d=kssj4&d=psp&ie=utf-8&oe=utf-8), nie vlastnosť súvisiaca s obyvateľstvom.

-

-
(A)

140.

Vlastný materiál 
s. 1, bod Úvod Úvodu navrhujem vložiť ako tretí odstavec text: „Slovenská republika sa chce prostredníctvom svojej migračnej politiky profilovať ako krajina, ktorá deklaruje pozitívny vzťah k legálnym migrantom, ako aj k cudzím štátnym príslušníkom v núdzi oprávnene odkázaným na jej území na medzinárodnoprávnu ochranu. Slovenská republika zároveň podporuje aj v dlhodobom časovom horizonte príchod, pobyt, prácu, štúdium, zlučovanie rodiny a integračný proces legálnych migrantov za predpokladu dodržiavania právnych predpisov Slovenskej republiky, Európskej únie a iných medzinárodných právnych noriem, ako aj rešpektovania ľudských práv migrantov. Slovenská republika ráta v rámci svojho budúceho ekonomického, sociálneho, populačného, kultúrneho, politického a bezpečnostného rozvoja aj s adekvátnou pozíciou migrácie v prospech záujmov majoritnej spoločnosti, migrantov i Európskej únie.“ ODÔVODNENIE: ide o skrátenú formu tzv. migračnej doktríny Slovenskej republiky, ktorá by v skratke vyjadrovala základný prístup štátu, resp. spoločnosti k zahraničnej migrácii, ktorý sa inde dosiaľ v takejto kondenzovanej forme nenachádza

-

-
(N)

141.

Vlastný materiál 
s. 1, bod Cieľ a princípy migračnej politiky prvá veta  navrhujem rozšíriť výraz „....prijímania migrantov vrátane ich integrácie do spoločnosti.....“ na „....prijímania migrantov vrátane ich komplexnej integrácie a prípadnej naturalizácie do spoločnosti.....“ ODÔVODNENIE: obsahové skvalitnenie významu.

-

-
(N)

142.

Vlastný materiál 
s. 1, bod Migračná politika v kontexte členstva Slovenskej republiky v Európskej únii prvá veta „....organizácií a zoskupení, ktoré problematike migrácie venujú sústredenú pozornosť (EÚ, OSN, OBSE, OECD ...).“ navrhujem rozšíriť vetu na „....organizácií a zoskupení, ktoré problematike migrácie venujú sústredenú pozornosť (EÚ, OSN, OBSE, OECD, IOM, ILO, ICMPD, Rada Európy, ...).“ ODÔVODNENIE: Problematike migrácie sa nemenej signifikantne venujú aj organizácie ako IOM, ILO, ICMPD či Rada Európy, ktorých je Slovenská republika platným členom.

-

-
(A)

143.

Vlastný materiál 
s. 1, bod Migračná politika v kontexte členstva Slovenskej republiky v Európskej únii tretia veta „...predstavuje problematika migrácie a azylu dynamickú agendu...“ navrhujem nahradiť termín migrácie na „imigrácie“, ODÔVODNENIE: podľa najdôležitejších terminologických slovníkov zahraničnej migrácie, Európskeho paktu o prisťahovalectve a azyle, Štokholmského programu, programu EÚ Solidarita a riadenie migračných tokov etc. tvorí problematika azylu jednu z viacerých zložiek migrácie ako celok. Preto je nelogické spájať jednu vybranú zložku celku s celkom samotným, keďže tento ju už obsahuje. Tento fakt naznačuje aj nasledujúca veta termínom „(i)migrácie“ – tu je zas preto zbytočné použiť zátvorky, stačilo by „imigrácie“

-

-
(A)

| 144. | Vlastný materiál s. 2, odstavec 1 je potrebné nahradiť slovo „nakoľko“ slovom „pretože“ ODÔVODNENIE: slovo nakoľko je pri uvádzaní príčinnej vety gramaticky nesprávne | - | - (A) |

145.

Vlastný materiál 
bod 1. Legálna migrácia, prvá veta „Riadená ekonomická migrácia – imigrácia/emigrácia je...“ navrhujem preformulovať jej začiatok na 
„Riadená ekonomická migrácia – táto imigrácia je...“ ODÔVODNENIE: celý bod pojednáva iba o pracovnej imigrácii do SR

-

-
(A)

| 146. | Vlastný materiál bod 1. Legálna migrácia, druhá veta pred výraz „ako aj“ patrí čiarka | - | - (A) |

147.

Vlastný materiál 
s.3, odstavec 3, navrhujem preformulovať výraz 
„...(podľa účelu pobytu), na základe ktorých zvážiť prijímanie...“ na 
„...(podľa účelu pobytu), na základe ktorých je potom potrebné zvážiť prijímanie...“ ODÔVODNENIE: štylistická oprava textu

-

-
(N)

| 148. | Vlastný materiál s.3, začiatky odstavcov 4, 5 a 6 slová „aktualizácia“, „aktualizácia“, „podpora“ treba opraviť na 4. pád na „aktualizáciu“, „aktualizáciu“, „podporu“ ODÔVODNENIE: jazyková oprava | - | - (A) |

149.

Vlastný materiál 
s.3, odrážka s výrazom „...problematiky uznávania vzdelania a kvalifikácie a boj s tzv. „brain waste“...“ navrhujem doplniť text na 
„...problematiky uznávania dosiahnutého vzdelania a kvalifikácie a boj s fenoménom „brain waste“...“ ODÔVODNENIE: obsahová úprava textu

-

-
(A)

150.

Vlastný materiál 
s.3, odrážka  „vytváranie podmienok v rámci politiky bývania pre vnútroštátnu mobilitu občanov, ale aj podmienok na zabezpečenie bývania pre migrantov a azylantov,“ navrhujem zjednodušiť na „vytváranie podmienok na zabezpečenie a skvalitnenie bývania pre imigrantov a azylantov na území Slovenskej republiky,“ 
ODÔVODNENIE: vytváranie podmienok bývania pre vnútroštátnu mobilitu občanov SR nemôže byť meritórne predmetom migračnej politiky určenej pre migrantov zo zahraničia. Tento bod možno prípadne aj úplne vypustiť, alebo presunúť do bodu 2. Integrácia, kam svojím obsahom patrí viac.

-

-
(N)

151.

Vlastný materiál 
s.3, odrážka „v odôvodnených prípadoch vykonávanie kontrol migrantov zameraných na zamedzenie ich nelegálneho pobytu, zamestnávanie alebo podnikanie a na uplatňovanie...“ 
navrhujem preformulovať na „dôkladnejšie vykonávanie kontrol migrantov zameraných na zamedzenie ich nelegálneho pobytu, nelegálneho zamestnávania alebo podnikania a na uplatňovanie...“ 
ODÔVODNENIE: kontrola nelegálneho pobytu, zamestnávania alebo podnikania migrantov (cudzincov) vyplýva zo zákona aj náhodilo, nielen „v odôvodnených prípadoch“ + zároveň štylistická úprava vety.

-

-
(A)

| 152. | Vlastný materiál s.3, posledná odrážka slovo „webových“ navrhujem nahradiť slovom „internetových“, ODÔVODNENIE: hoci je slovo „webových“ spisovné, ale má nádych hovorovosti. | - | - (A) |

153.

Vlastný materiál 
bod 1. Legálna migrácia ako celok Celý tento od je venovaný výhradne migrácii za prácou, ktorá je síce v podmienkach SR vysoko signifikantným, ale nie jediným druhom legálnej migrácie. V dokumente úplne absentujú opatrenia na riešenie legálnej migrácie na účel zlučovania rodiny a migrácie za štúdiom. 
Preto navrhujem vytvoriť v rámci bodu 1. Legálna migrácia aj zodpovedajúce state. Napr. k zlučovaniu rodiny: 
Pokiaľ ide o zlučovanie rodín migrantov, Slovenská republika bude brať ohľad na rodinné prisťahovalectvo s cieľom podpory rodín migrantov, ktorí sú v SR legálne v súlade s formujúcou sa jednotnou politikou EÚ. S týmto cieľom Slovenská republika bude: 
- podporovať právne a sociálne poradenstvo a informovanosť migrantov, ako aj členov ich rodín, 
- zavádzať schémy pre jednoduchší prístup rodinných príslušníkov migrantov na pracovný trh SR s ohľadom na aktuálne potreby krajiny, 
- zabezpečovať a uľahčovať vstup rodinným príslušníkom migrantov do vzdelávacieho systému krajiny, 
- prijímať opatrenia s cieľom sprístupnenia jazykového vzdelávania-kurzov slovenčiny pre rodinných príslušníkov migrantov, 
- vytvárať podmienky na zabezpečenie adekvátneho bývania migrantov spolu s ich rodinnými príslušníkmi, 
- zabezpečovať zraniteľným skupinám v rámci rodín prisťahovalcov (deti, dôchodcovia, invalidi a pod.) rovnaké práva a nárok na štátnu pomoc ako u občanov SR tam, kde to nie je v rozpore so zákonmi SR (túto stať možno príp. doplniť o ďalšie body ..) 
Rovnako by bolo tiež vhodné aspoň načrtnúť potrebu riešenia migrácie do SR na účel štúdia, pretože ide o obdobie až do roku 2020 a táto problematika nebola dosiaľ kvalifikovanejšie riešená.

-

-
(N)

154.

Vlastný materiál 
s. 4 , bod 2 Integrácia „ako aj uznanie ich právneho štatútu“ a „prípadne aj udelenie štátneho občianstva“ opraviť pády 
„ako aj uznaniu ich právneho štatútu“ a „prípadne aj udeleniuštátneho občianstva“ ODÔVODNENIE: jazyková oprava

-

-
(A)

| 155. | Vlastný materiál s. 4 , bod 2 Integrácia, prvá odrážka „prestarlých“ nahradiť „prestarnutých“ ODÔVODNENIE: jazyková oprava | - | - (N) |
| 156. | Vlastný materiál s. 4 , bod 2 Integrácia, druhá odrážka zospodu „definuje“ nahradiť „definovanie“ ODÔVODNENIE: štylistická oprava | - | - (A) |

157.

Vlastný materiál 
s. 4, bod 2 Integrácia, po poslednej odrážke na tejto strane navrhujem vložiť novú odrážku „podporovanie finančne aj inými spôsobmi kultúrnych, spoločenských a občianskych aktivít jednotlivých združení migrantov na Slovensku, napomáhanie rozvoju ich kontaktov s majoritnou populáciou,“ ODÔVODNENIE: táto čiastková politika môže výrazne podporiť a urýchliť proces skupinovej integrácie migrantov do slovenskej spoločnosti.

-

-
(N)

158.

Vlastný materiál 
s. 5, bod 3 Emigrácia kvalifikovanej pracovnej sily, prvú odrážku navrhujem doplniť: „...do zahraničia, a to osobitne emigráciu vysokokvalifikovanej pracovnej sily, tzv. fenomén úniku mozgov (brain drain),“ ODÔVODNENIE: obsahové rozšírenie významu textu

-

-
(N)

159.

Vlastný materiál 
s. 5, bod 3 Emigrácia kvalifikovanej pracovnej sily, druhú odrážku navrhujem rozšíriť: "pripraviť integračné programy pre osoby vracajúce sa zo zahraničia, využívať efektívnejšie ich nadobudnuté vedomosti, skúsenosti, znalosť jazykov a profesionálne kontakty na jednej strane a uľahčiť im proces rodinnej, sociálnej, ekonomickej a kultúrnej reintegrácie na strane druhej,“ ODÔVODNENIE: podstatné obsahové doplnenie textu.

-

-
(A)

| 160. | Vlastný materiál s. 7, bod 4, piata odrážka „identifikácii“ nahradiť „identifikáciu“ ODÔVODNENIE: jazyková oprava. | - | - (A) |

161.

Vlastný materiál 
s. 8, bod 6, odstavec 2, vo vete „V rámci medzinárodnej ochrany cudzincov Slovenská republika poskytuje ochranu vo forme azylu, doplnkovej ochrany.“ navrhujem vložiť spojku a „V rámci medzinárodnej ochrany cudzincov Slovenská republika poskytuje ochranu vo forme azylu a doplnkovej ochrany.“ (výraz „dočasného útočiska“ tu vypadáva?) ODÔVODNENIE: štylistická oprava.

-

-
(A)

162.

Vlastný materiál 
s. 8, bod 6, odstavec 3, vo vete „...utečencov (ďalej len „UNHCR“) a IOM. Tiež súvislosti so zdieľaním bremena...“ navrhujem vložiť predložku v „...utečencov (ďalej len „UNHCR“) a IOM. Tiež v súvislosti so zdieľaním bremena...“

-

-
(A)

| 163. | Vlastný materiál s. 8, bod 6, prvá odrážka navrhujem nahradiť výraz „New Yorského protokolu“ výrazom „Newyorského protokolu“ ODÔVODNENIE: jazyková oprava (viď http://slovnik.juls.savba.sk/) | - | - (N) |

164.

Vlastný materiál 
Za súčasný bod 6 navrhujem vložiť nový bod nazvaný Udeľovanie štátneho občianstva Slovenskej republiky. Do tohto bodu navrhujem uviesť tento text (s možnosťou jeho modifikácií alebo rozšírenia): 
Slovenská republika bude v súlade s jej vnútroštátnymi predpismi i medzinárodnými právnymi normami udeľovať štátne občianstvo SR cudzím štátnym príslušníkom (príp. osobám bez štátnej príslušnosti) s pobytom na území Slovenska, ktorí na tento akt spĺňajú všetky zákonné podmienky. V súvislosti s tým je potrebné: – definovať nástroje napomáhajúce skvalitňovať úroveň ovládania slovenského jazyka a všeobecných znalostí o Slovenskej republike u žiadateľov o štátne občianstvo SR ako fundamentálneho predpokladu ich dôkladnej a bezproblémovej integrácie do slovenskej spoločnosti, 
– spružniť a administratívne zjednodušiť procedúru udeľovania štátneho občianstva, 
– skvalitniť štatisticko-evidenčný systém o naturalizovaných osobách v krajine, 
– zvážiť pri udeľovaní štátneho občianstva Slovenskej republiky preferenciu vybraných skupín cudzincov z geograficky, jazykovo a kultúrne blízkeho prostredia, zohľadňujúc však záujmy štátu i ľudské práva žiadateľov,
– vypracovať súhrn komplexných strategických princípov udeľovania občianstva SR pre dlhodobý časový horizont, t. j. naturalizačnú politiku Slovenskej republiky. ODÔVODNENIE: Naturalizácia migrantov tvorí riadny a rovnocenný komponent zahraničnej migrácie vo všetkých krajinách. V prípade Slovenskej republiky je predpoklad, že bude nadobúdať do roku 2020 výrazne na význame. Okrem toho, navrhovaný Imigračný a naturalizačný úrad SR ju má priamo v názve, takže nie je celkom logické, ak tento komponent v texte absentuje.

-

-
(N)

165.

Vlastný materiál 
s. 9, bod 7, vetu „Z vnútroštátneho hľadiska sú to orgány a inštitúcie prichádzajúce do kontaktu s migráciou (ministerstvá, VÚC, samosprávy miest a obcí, odbory, združenia, mimovládne organizácie, atď.).“ navrhujem doplniť o ďalšie subjekty: 
„Z vnútroštátneho hľadiska sú to orgány a inštitúcie prichádzajúce do kontaktu s migráciou (ministerstvá, VÚC, samosprávy miest a obcí, odbory, združenia zamestnávateľov, migrantské združenia, cirkvi, mimovládne organizácie, akademickú obec atď.).“ 
ODÔVODNENIE: ide o ďalšie významné subjekty na poli migrácie.

-

-
(ČA)

166.

Vlastný materiál 
s. 9, bod 7, vetu „...prvostupňové správne konanie vo veci medzinárodnej ochrany, integráciu, až po možnosť žiadať o udelenie...“ doplniť výrazom do spoločnosti „...prvostupňové správne konanie vo veci medzinárodnej ochrany, integráciu do spoločnosti, až po možnosť žiadať o udelenie...“ ODÔVODNENIE: obsahové rozšírenie významu textu.

-

-
(A)

167.

Vlastný materiál 
bod 7 Inštitucionálne zabezpečenie ako celok: priestor dôkladne ešte raz uvážiť názov novo vytváraného úradu – možnosť nazývať ho aj Migračný úrad (v novom ponímaní) sa zdá byť lepšia ODÔVODNENIE: názov Migračný úrad (v novom ponímaní, štruktúre, funkciách a kompetenciách) lepšie vystihuje vysokú komplexitu fenoménu migrácie než názov Imigračný a naturalizačný úrad. Aj súčasný Migračný úrad zabezpečuje v ostatnom období viaceré úlohy, takže by tu zostala zachovaná určitá kontinuita.

-

-
(N)

168.

Vlastný materiál 
bod 7 Inštitucionálne zabezpečenie navrhujem doplniť textom tohto znenia: Ďalej bude vhodné pokúsiť sa iniciovať zmenu názvu Výboru NR SR pre ľudské práva a národnostné menšiny tak, aby tento jasne demonštroval aj navonok súvislosť s problematikou migrantov/cudzincov v Slovenskej republike. Súčasne sa vytvára priestor na zmenu názvu Rady vlády Slovenskej republiky pre národnostné menšiny a etnické skupiny na Radu vlády Slovenskej republiky pre národnostné menšiny, etnické skupiny a komunity migrantov a na prepracovanie jej štatútu s cieľom rozšíriť jej pôsobnosť aj na úsek problematiky migrantov žijúcich v SR. 
ODÔVODNENIE: Bolo by užitočné, keby sa vývoj v inštitucionálnej oblasti reflektoval aj v týchto orgánoch a problematika by tak bola pokrytá komplexnejšie.

-

-
(N)

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná